IB3N | “Enguany tendrem la pitjor collita de mel dels darrers 20 anys per la manca de pluges”\nIB3 Notícies > societat > “Enguany tendrem la pitjor collita de mel dels darrers 20 anys per la manca de pluges”\n“Enguany tendrem la pitjor collita de mel dels darrers 20 anys per la manca de pluges”\nLa producció serà del 15% i abans del juliol ja no en quedarà al mercat, lamenten els apicultors que continuen lluitant contra una "competència criminal"\nL'Apicultor Toni Anglada treballa en el manteniment dels seus ruscos a Mongofre, Menorca. /DAVID ARQUIMBAU SINTES\nEscolta aquí la radiografia completa del sector apicultor a les Illes\n“La producció de mel a les Balears viu el seu pitjor moment en les darreres dues dècades”, segons assegura l’apicultor i propietari de l’empresa menorquina Dolçamar, Toni Anglada. També ho afirma Tomeu Gual, apicultor propietari de Son Frare a Mallorca i president de la Agrupació de Defensa de l’Abella Autòctona Mallorquina. Els dos atribueixen aquest moment de crisi a la falta de pluges en la primavera. Segons Anglada, “el clima mediterrani ja és sec de per sí, però quan plou encara manco, es fa manco mel perquè la floració dura molt poc.”\nL’any passat va ser una temporada de recollida de la mel molt bona, però enguany, tot i que encara no es pot concretar el descens de la producció perquè es començarà a recollir a finals d’aquest mes o principis de juny, les previsions no són bones.\nTomeu Gual creu que només s’aconseguirà un 15% de producció, per la qual cosa afirma que “enguany, la mel mallorquina serà de temporada” i que durarà entre maig i juliol, perquè en pocs temps ja no n’hi haurà de disponible al mercat. A més, remata Gual, “la competència de fora és criminal”. En el que també coincideixen els dos apicultors, però, és en que la mel que es fa a les Balears és d’una gran qualitat.\nUna abella en un rusc de Mongofre, Menorca. /DAVID ARQUIMBAU SINTES\nUn grup d’abelles en un rusc de Mongofre, Menorca. /DAVID ARQUIMBAU SINTES


ROSER SANTOLÀRIA, mestra i lluitadora incansable . protagonista de ‘No s’apaguen les estrelles’ | MCEP\n← INSTRUMENTOS CUALITATIVOS DE EVALUACIÓN – Paco Olvera\nMCEP-Link a «LA ESCUELA PÚBLICA TAMBIÉN SE DEFIENDE EN LAS URNAS» (eldiariodelaeducacion.com) →\nRoser Santolaria fue presidenta de ACIES, fundadora del MCEP y maestra freinetista durante 40 años. Las personas que vinisteis al Congreso de València seguro que la recordais\nDesprés de Betlem Agulló, Pep Gimeno Botifarra, Elena Solanas, Mireia Vidal, Vicent Torrent, Héctor de Laguar i Maria Navarro hui vos presentem una nova protagonista de ‘No s’apaguen les estreles‘.\nRoser Santolària, mestra i lluitadora incansable.\nRoser Santolària representa la generació de mestres que va haver de refer l’escola valenciana després de dècades de foscor franquista. Amb dedicació, passió i militància van somiar i treballar per una escola popular, democràtica i en valencià.\nAmb aquest objectiu, i encara en dictadura, va participar en la històrica Secció Pedagògica de Lo Rat Penat. Allí va coincidir amb Carme Miquel, Ferran Zurriaga, Adela Costa, Tere Pitxer i tantes altres mestres imprescindibles del nostre país.\nL’any 1974, aquesta secció es transformà en l’Associació per a la Correspondència i la Impremta a l’Escola, de la qual Roser en fou presidenta, i més tard en el Moviment Cooperatiu d’Escola Popular del PV. Només eren els inicis d’una llarga trajectòria d’activisme de Roser.\nRoser ens parla de la foscor de l’escola franquista. De la depuració. De com el valencià senzillament no existia. De com la falta de prestigi va fer que les famílies parlaren als seus fills i filles en valencià. I de com l’escola va canviar aquesta dinàmica.\nParlar amb Roser és parlar amb una gran mestra. Una impulsora dels principis de l’escola popular de Freinet a casa nostra. Una activista incansable que, com tantes mestres, van sembrar en temps difícils per deixar-nos un llegat de llavors.\nNo s’apaguen les estreles.\n• 17.04 CARCAIXENT Sonora (SOLD OUT)\n• 29.04 VALÈNCIA Teatre Principal (Noves entrades)\n• 30.04 VALÈNCIA Teatre Principal (SOLD OUT)\n• 01.05 XALÓ Xalònia\n• 08.05 CAMPRODON Microclima\n• 09.05 SALT La Mirona\n• 28.05 BARCELONA L’Aliança del Poblenou (SOLD OUT)\n• 04.06 PALMA Teatre Xesc Forteza (Entrades a la venda 15 dies abans)\nEsta entrada ha sido publicada en MCEP del País Valencià, Nuestra historia y etiquetada como Historia del MCEP, Memoria histórica. Guarda el enlace permanente.


Aquest diumenge, els Castellers de Sant Cugat celebraven la seva diada de Festa Major envoltats de la Colla Jove Xiquets de Tarragona i els Capgrossos de Mataró. Amb l’expectació creada arran de l’anunci de dos possibles castells de 9 i de la primera tripleta de 8 de la colla local, un nombrós públic s’aplegava a la plaça octavià.\nGausacs sense sort\nObrien rondes els Castellers de Sant Cugat, que van encetar l’actuació amb el 2 de 8 amb folre, el primer que intentaven aquest any. Amb més nervis del compte, l’estructura va haver de treballar molt a tots els nivells, molt remenada des del principi fins i tot al folre. Amb l’entrada de l’acotxador el castell va començar a perdre tota la forma i amb les primeres passes de l’enxaneta al pis de dosos l’estructura va cedir. Després de l’intent de de 2 de 8, la tècnica va canviar l’ordre inicial amb el que el 4 de 8 prenia el lloc a la segona estrena de la jornada, el 3 de 8. Sent el quart que intentaven aquest any, l’estructura del 4 va pujar ferma i segura, mostrant bones mides. Aquest castell compta amb una alineació renovada amb components que no haurien fet cap castell de 8 fins aquesta temporada, i la feina dedicada es va demostrar a la descarregada. Els gausacs descartaven tornar a intentar el 2 de 8 amb folre per una baixa al pis de quints, provocada per la caiguda, i van decidir intentar el 3 de 8. Només l’haurien pogut carregar una vegada i fer-ne tres intents desmuntats fins ahir diumenge. En aquesta ocasió, el castell va pujar molt segur, un pèl remenat a terços, però amb bona projecció. Amb acotxador col·locat, amb les primeres passes de l’enxaneta els dosos es van ajuntar perillosament i van fer marxa enrere, deixant el castell en el quart intent desmuntat d’aquesta estructura. En aquest punt, els camises verdes van decidir no arriscar i van plantejar tancar l’actuació amb el 5 de 7, que van descarregar sense problemes, i el 2 de 7, castell que incorporava canvis a quarts . En paraules del seu cap de colla Toni Serra, tornaran a pujar un pis més tan aviat com puguin. Per tant, la tripleta de 8 verd Collserola no queda aparcada, sinó a l’espera de tornar a ser prou camises per portar-la plaça.\nEls de Mataró coronen el primer 3de9\nEl segon torn corria a càrrec dels Capgrossos de Mataró, que van obrir la seva actuació amb el 5 de 8, castell que portaven per segona vegada enguany a plaça i que van descarregar amb solvència, tot i anar un xic lent a la carregada. A segona ronda estrenaven el seu límit fins el moment, el 3 de 9 amb folre, castell que duien per primer cop a plaça aquest any i que es mostraven confiats a descarregar. El castell va pujar no massa ferm i es va anar remenant i estirant a mida que pujava la canalla, fins que al moment de carregar-se al límit l’estructura va cedir gairebé a tots el nivells. Amb el 3 de 9 carregat, el següent pas va ser el 4 de 8, castell que van descarregar sense problemes, i que incorporava membres no habituals de l’estructura que correspondria a l’alineació d’un castell de 9. El 3 de 9 s’afegeix al 4 de 9 amb folre descarregat que els Capgrossos ja han assolit, pel què la feina més immediata dels maresmencs consistiria a aconseguir ajuntar i descarregar aquests dos castells en una mateixa actuació.\nLa Jove de Tarragona surt reforçada\nTancaven l’actuació la Colla Jove Xiquets de Tarragona, que també plantejaven un castell de 9 per la diada a Sant Cugat. Amb un 5 de 8 impecable a primera ronda, els de la camisa lila demostraven molt bona forma amb la què encarar el seu segon 3 de 9 amb folre de l’any, castell que descarregaven amb una execució perfecta. Amb un treball just a folre i als pisos inferiors, el 3 no va patir cap deformació ni remenada excessiva, ni al moment de l’aleta ni a la descarregada, demostrant que tenen els castells de nou pisos molt assolits tot just començar l’estiu. Descartat el 4 de 8 amb agulla que carregaven la setmana passada, els tarragonins van acomiadar-se amb un 4 de 8 bastant lleuger que es plantegen folrar aquesta estructura ben aviat.\nLa temporada d’aquestes tres colles no corre amb el mateix temps entre elles; així com pels de Sant Cugat es podria dir que la d’ahir era la seva darrera gran actuació abans de les vacances d’estiu i, per tant, darrera oportunitat per dur grans castells a plaça, pels de Mataró encara els queda un mes per preparar la seva gran diada de les Santes, diada on aquest any poden plantejar algun gamma extra. Al costat oposat hi trobem la Jove de Tarragona, que tot just ara comença el seu període de màxima activitat com correspon a una gran colla de la zona tradicional. En aquest estiu que ara comença, els de la camisa lila inicien el seu camí fins Santa Tecla, la gran diada castellera de la ciutat de Tarragona.


Els experts avisen que no poder cuidar els malalts, no acomiadar-se i no estar en família complica el dol\n6 min. Barcelona 29/03/2020 00:43\n651x366 Dibuix fet per Elena Morera Castillo en record a l’àvia Pilar i l’avi de l’Anna. Dibuix fet per Elena Morera Castillo en record a l’àvia Pilar i l’avi de l’Anna.\nSe sentia una privilegiada: amb 28 anys tenia els quatre avis vius i sans. S’havia imaginat alguna vegada què passaria quan es morís el primer: què sentiria, quines paraules escriuria per acomiadar-se. “Però no m’havia imaginat mai que no aniria a l’enterrament ni que no podria abraçar el meu pare. És molt cruel”, diu l’Anna. Avui fa una setmana que el seu avi va morir amb coronavirus a l’Hospital d’Igualada. Era gran -tenia 89 anys-, però estava sa, no havia fumat mai i caminava cada dia. La família creu que es va contagiar al centre hospitalari, on hi havia la seva dona ingressada per una altra patologia. “Durant uns dies pensàvem què faria l’avi sense l’àvia, i de cop és pensar què farà l’àvia sense l’avi”, explica l’Anna. Ella posa paraules al desconsol de centenars de persones que aquests dies han perdut un familiar i, al tràngol d’una mort inesperada, hi han d’afegir la impotència d’un final en solitud i sense comiat. “Han estat tota la vida junts i no s’han pogut acomiadar. L’avi ha mort sol, sense parlar amb ningú. Ningú, ningú es mereix un final així”.\nEls experts avisen que les morts per covid-19 poden arrossegar “dols de risc”, ja que hi coincideixen tota mena de factors que dificulten el comiat. “El dol es complicarà”, avisa Xusa Serra, infermera de la unitat d’acompanyament a les malalties i el dol de l’Hospital General de Catalunya i professora a la UIC. Segons diu, tots estem preparats per viure la mort d’una persona estimada, però ara “el dol pot encallar-se i sumar-se a altres dols”, com haver perdut la feina, haver de gestionar més d’una mort, no sortir de casa o no poder-se acomiadar.\nHi està d’acord Alba Payàs, psicoterapeuta i directora de la unitat de dol de l’Institut IPIR, que afegeix: “Tan important és acomiadar-se com haver pogut cuidar la persona que estimes i haver participat en les cures. Ens ajuda a preparar-nos i a dir coses importants sobre la gratitud, el perdó, l’amor”. L’Anna no deixa de pensar que ni la dona, ni els fills ni els nets eren amb l’avi quan va morir. “Són morts amb una dimensió traumàtica molt alta”, admet Payàs. Es forma un còctel de dificultats: la soledat del malalt i la família, la falta d’informació, l’impacte de la notícia, la impossibilitat de consolar amb una abraçada.\nNo saber res durant dies\n“A l’hospital van desbordats i durant dos dies no ens van trucar i no sabíem res de l’avi. L’angoixa de pensar que si es moria potser no ho sabríem era horrorosa. De cop, el pronòstic havia empitjorat molt”, recorda l’Anna. L’endemà de la mort la família es va reunir a través de les pantalles per fer el comiat que mai haurien imaginat. “Els nets vam llegir el que havíem escrit i també vam estar en silenci, i al final vam aplaudir”.\nUna setmana abans la Irina també havia hagut d’acomiadar la seva àvia a través de la fredor d’una videoconferència. La Pilar va morir de càncer als 88 anys en una ciutat confinada. Només la família que viu a Igualada va poder anar a l’enterrament. “La meva cosina em va trucar i vaig seguir la cerimònia a distància”, diu. La Irina s’havia fet a la idea en les últimes setmanes que la seva àvia s’apagava a poc a poc, però no amaga la impotència que sent per no haver-se pogut acomiadar. “Com puc fer el dol, si estic tancada a casa? Si almenys pogués sortir a treballar, a córrer, estar amb la família... Així el dol seria menys dur, més suportable”, diu.\nEl primer any després de la mort d’algú que estimes és el més difícil, perquè tot passa per primera vegada sense aquesta persona. En circumstàncies habituals, als dos o tres anys es comença a conviure amb l’absència, però la crisi sanitària actual pot provocar desordres de dol prolongat, és a dir, que hi haurà persones a les quals la mort d’un familiar els provocarà “conseqüències per a la seva salut física i mental”, diu Payàs. Aquestes expertes donen consells per evitar-ho. La directora de l’Institut IPIR ressalta la importància de “compartir els sentiments de culpa” i de tenir en compte que, malgrat que el dol és un procés natural que tothom ha de passar, no ha de fer vergonya contactar amb professionals especialitzats -n’hi ha de gratuïts- per demanar ajuda i poder “recuperar l’esperança i la il·lusió per la vida”.\nEls nous enterraments\nSerra proposa adaptar, en la mesura que es pugui, els rituals de comiat. Per exemple, demanant a les funeràries que s’enterri el difunt amb una bossa amb objectes personals o dibuixos dels familiars, fins i tot dels més petits de la família. “És com posar una tireta. No podem tenir la sensació que el pare, la mare, l’avi o el tiet ha mort com un gos. S’ha d’humanitzar tant com sigui possible”, assegura. També recomana guardar alguna peça de roba del difunt dins d’una caixa i afegir-hi objectes significatius, com fotografies. “El primer any d’absència aquesta capsa fa molt servei, i a poc a poc veus que necessites obrir-la menys. Això indica que el dolor va passant, i al final t’adones que t’has curat perquè has aconseguit transformar un dolor molt gran en la tendresa que deixen els records”.\nL’Anna i la Irina s’enfronten ara a conviure amb l’absència de l’avi i l’àvia i a gestionar no haver-los pogut acomiadar com elles voldrien. Mentrestant, s’aferren al que poden. La Irina, a l’últim dinar familiar, només uns dies abans que l’àvia morís, en què van estar tots junts i van celebrar que una cosina està embarassada. L’Anna, a l’última abraçada amb el seu avi: “Em calma saber que ha marxat en un any bo, amb tota la família sana i unida”. Mentrestant, totes dues compten els dies per tornar a Igualada, abraçar la mare i el pare i estar en família.\nLa guia del Col·legi de Psicòlegs\nIntenteu transmetre tot el que li volíeu fer arribar, pregunteu-li com es troba, respecteu els silencis i eviteu donar consells.\nPodeu escriure unes paraules i convocar les persones que l’estimaven a una cerimònia quan tot hagi passat.\nRitual de comiat\nMalgrat no poder celebrar una cerimònia “normal”, sí que podeu celebrar un ritual a casa i fer que el segueixin altres persones per internet. Podeu utilitzar elements simbòlics.\nIntenteu parlar amb naturalitat del tema i eviteu animar els altres amb frases com “No ploris” o “És llei de vida”. Valoreu contactar amb professionals del dol. No jutgeu la manera de sentir dels altres i accepteu que cadascú viu el dol diferent.


Regidoria d’Agricultura – Compromís per l'Alcúdia\nLa principal preocupació ha estat atendre les necessitats i urgències dels nostres llauradors. Una de les primeres actuacions va ser arreglar el desnivell que hi havia a l’altura del Barranc de Prada, on s’acumulaven basses d’aigua. També s’han posat 50 senyals de trànsit i 5 espills en llocs amb mala visibilitat. Es van posar dues baranes a l’eixida del barranc de Prada cap a la Casa del Pi i dos cap a Montortal en el camí del Plagamell.\nS’han asfaltat diversos camins, com el del Picadero, el Paradís, Terra Blanca, i trams com el de la Casa Serra, la Florentina, Batallar, el camí de l’autovia, la carretera cap a Guadassuar, el camí Carlet-Algemesí… i uns quants més que s’han deixat previstos en les pròximes setmanes. Tots els anys les peonades agrícoles han netejat les cunetes dels camins i els barrancs.\nAmb la creació de la patrulla rural, s’ha donat solució a una de les coses que més ens faltava, ja que dóna més seguretat en les seues tasques. També hem aprovat diverses mocions sobre els problemes de l’agricultura, com les gelades, pedregades i l’acord amb Sud-àfrica que perjudica tant a la taronja valenciana.


Vives visita Beit Jala i la Vall de Cremisan – FÒRUM.ad\nVives visita Beit Jala i la Vall de Cremisan\nOn: 10/01/16 19:14\nEls Bisbes d’Europa, Amèrica del Nord i Sud-Àfrica que formen part de la Coordinadora de les Conferències Episcopals en suport de l’Església a Terra Santa han visitat diumenge 10 de gener, la comunitat cristiana de Beit Jala i han celebrat la missa en la parròquia de l’Anunciació, plena de gom a gom de fidels.\nAl matí, a quarts de nou, han pogut visitar la Vall de Cremisan, a l’ indret de Beir Onah, per veure l’impacte del mur que ha construït Israel en el territori.\nLes famílies cristianes van explicar al vespre de dissabte dia 9 als bisbes de la coordinadora com els afecta la pèrdua de les seves terres com a conseqüència de l’expropiació de les propietats per part d’Israel i la construcció del mur de separació a la Vall de Cremisan.\nAquesta pèrdua és determinant per a moltes famílies, ja que les terres suposen el mitjà de vida i es veu en una situació crítica. Les pregàries, que s’estan celebrant des de l’any 2011, les pressions internacionals i de la mateixa Coordinadora i les demandes reiterades no han aconseguit aturar la construcció del mur. Beit Jala és una de les ciutats palestines més antigues, a les faldes d’una muntanya d’oliveres centenàries, vinyes i arbres fruiters, a dos quilòmetres de Betlem.\nMons. Joan-Enric Vives, Arquebisbe d’Urgell i Copríncep d’Andorra, que forma part d’aquesta coordinadora en qualitat de representant de la Conferencia Episcopal Española, ha explicat al final de la visita del matí: “els bisbes de quinze conferències episcopals que estem a Betlem hem pogut veure aquest matí i des d’ahir a la tarda la situació de Cremisan. L’exèrcit i la policia d’Israel defensen unes terres al·legant qüestions de seguretat, que pretenen els palestins. Hem pogut pregar, estar junts, i veure la pressió dura contra els habitants que fa l’exèrcit israelià. És una qüestió d’injustícia, que clama al cel, perquè no és tant per seguretat, sinó més aviat per poder tenir una ampliació dels territoris ocupats. Uns territoris que ara, amb el mur, passarien a la Jerusalem israeliana”.\n“També hem pogut celebrar la missa a Beit Jala, on hi ha el seminari diocesà i una parròquia. Ha estat una joia viure-ho perquè hi havia tota la comunitat: els cants, la gent jove, les famílies… que després hem pogut saludar i parlar. Ens han ofert cafè i pastes. Ha estat molt interessant perquè ells senten la necessitat del suport. Tanta gent m’ha dit: “Pregueu per la pau! A veure si amb vosaltres es pot fer un esforç per la pau en aquesta terra”. Jo he respost que ho farem, que pregarem, però que alhora també mirarem de fer pressió davant de tots aquells governs a l’exterior i dels dos contendents, que aquí podrien i han d’aportar un treball pacient de pau”.\nA la missa que els bisbes han concelebrat a la parròquia de l’Anunciació a Beit Jala, compartint la pregària amb els cristians de la comunitat, han pogut saludar-los a la sortida, personalment.\nA la tarda viatjaran per arribar a Amman, en la visita a Jordània, un dels objectius d’aquest viatge de suport, on hi ha acollits els refugiats que s’han vist forçats a abandonar les seves llars com a resultat del conflicte bèl.lic actual entre Síria i Iraq. Diumenge mateix es preveu una trobada amb l’església local de Jordània per conèixer la situació.\nCom ha recordat Mons. Vives, la trobada comença a Jordània perquè s’hi viu amb equilibris, “és un país petit que ha hagut de rebre un milió i mig de refugiats, i veu els límits de la seva capacitat d’acollida. Ara és la ONU, els paisos rics d’occident, som nosaltres, les persones que se sentin cridades, els que hem d’ajudar”. La major part dels refugiats provenen de Síria.\nLa Coordinadora de les Conferències Episcopals d’Europa, Amèrica del Nord i Sud-Àfrica té com a objectiu el pelegrinatge, la pregària i la pressió. No té com a objectiu recaptació de fons econòmics o la construcció de projectes, malgrat que una considerable inversió per al desenvolupament i el creixement dels pelegrinatges són conseqüència directa de la visita dels bisbes. La pregària és l’ànima de la reunió anual, amb la celebració diària de l’Eucaristía, sovint en diferents ritus, i la celebració en comú de la pregària de la Litúrgia de les Hores.\nPrevious Post: Esteve tanca les curses OPA de Copa d’Europa d’esquí de fons amb la 7a posició en patinador\nNext Post: Horòscop de l’11 al 17 de gener


El Consell Comarcal de la Terra Alta i l’Agència Catalana de la Joventut presenten el Carnet Jove de la Terra Alta - Alcaldes\nFGC i el RACC signen un acord per impulsar accions que…\nL’alcalde de Sort deixa el càrrec per motius personals i la…\nLlinars del Vallès, Girona i Arenys de Munt, reconeguts per l’AOC…\nConveni de col·laboració entre Creu Roja La Noguera i el Consell…\n24 micro i petites empreses reben assessorament empresarial per mitjà del…\nInici NOTÍCIES El Consell Comarcal de la Terra Alta i l’Agència Catalana de la...\nGANDESA • Terra Alta\nEl director general de l’ACJ, Cesc Poch, i la presidenta del Consell Comarcal, Neus Sanromà, destaquen que la iniciativa vol potenciar l’arrelament a la comarca\nL’ens comarcal i l’ACJ fan una crida per sumar-s’hi a més joves i comerços de la Terra Alta\nLa presidenta del Consell Comarcal de la Terra Alta, Neus Sanromà, i el director general de l’Agència Catalana de la Joventut (ACJ), Cesc Poch, han presentat aquest matí en roda de premsa l’inici de l’expedició del nou Carnet Jove de la Terra Alta i la seva promoció entre el jovent de la comarca. Ho han fet acompanyats del coordinador territorial de Joventut a les Terres de l’Ebre, Joan Barberà, i del conseller comarcal de Joventut, Isidre Sampé.\nEl Carnet Jove (CJ) ofereix a tot Catalunya més de 8.000 avantatges en formació, cultura, salut o mobilitat internacional dels quals se’n poden beneficiar els més de 500.000 nois i noies d’entre 12 i 30 anys que tenen el carnet arreu del país. A nivell comarcal, hi ha més de 1.000 joves que són titulars del Carnet Jove a la Terra Alta, on ara hi ha prop de 40 avantatges.\nEl Carnet Jove presentat aquest matí és el primer de Catalunya que té un abast comarcal i no pas municipal, com és el cas dels vuit carnets joves locals associats al CJ d’àmbit nacional que Joventut ha implantat en diferents municipis. Aquesta mesura s’aplicarà a les comarques amb poca població, com és el cas de la Terra Alta.\nL’objectiu de la iniciativa és oferir una bona diversitat d’avantatges de qualitat i proximitat per al jovent dels 12 pobles de la comarca i potenciar-ne l’ús en el seu dia a dia. Sobretot, es pretén que els i les joves puguin utilitzar el carnet en comerços i establiments locals i, d’aquesta manera, estrènyer més el seu arrelament i identitat amb el municipi i el conjunt de la comarca, i reforçar el seu vincle amb el comerç de proximitat.\nLa presentació en roda de premsa del nou Carnet Jove de la Terra Alta d’aquest matí marca el punt de partida de l’expedició dels nous carnets, que inclouran el logotip del Consell Comarcal de la Terra Alta, mentre que la resta de la imatge mantindrà la mateixa estètica que el Carnet Jove d’abast nacional i internacional.\nD’aquesta manera, els joves dels 12 municipis de la Terra Alta que des d’avui decideixin fer-se nous titulars del Carnet Jove ja ho poden fer a través de carnetjove.cat/terraalta, a qualsevol de les oficines de CaixaBank o a imagin. Com a novetat, el Carnet Jove de la Terra Alta té un format digital i es pot fer servir directament des de l´APP mòbil del Carnet Jove. Per tal de disposar del carnet, els joves han d´acreditar que resideixen a la comarca tot mostrant el seu DNI o bé el certificat d’empadronament. Per la seva banda, els joves que ja eren titulars i que, per tant, ja disposen del plàstic genèric del Carnet Jove, no caldrà que el renovin perquè ja disposaran automàticament de la versió digital del Carnet Jove de la Terra Alta a l’APP del CJ. D’altra banda, els joves també tindran l’opció de fer un ús financer del Carnet Jove a través d’imagin, la plataforma impulsada per CaixaBank.\nLa presentació d’avui també ha servit de tret de sortida a la campanya de comunicació publicitària per tal de potenciar que més joves es facin el nou Carnet Jove de la Terra Alta. En aquest sentit, des del Consell Comarcal es farà difusió de la iniciativa a través de les xarxes socials, mitjans de comunicació i distribució de díptics i pòsters promocionals als equipaments culturals i esportius de la comarca.\nL’objectiu, tal com ha explicat director general de l’ACJ, Cesc Poch, és que el nou Carnet Jove de la Terra Alta connecti el Carnet Jove -que ja és molt popular entre la joventut catalana- amb el món de la comarca i, especialment, amb el comerç i serveis de proximitat. “El Carnet Jove que presentem avui és una eina d’arrelament al territori i de retorn dels joves a la comarca”, ha indicat Poch.\nAixí mateix, el responsable de l’ACJ ha afegit que, l’aposta per incrementar el nombre de descomptes locals del Carnet Jove el fa “una eina encara més útil pel dia a dia del jovent a la comarca. I de retruc, potenciar el comerç local de proximitat en aquests durs moments de la pandèmia de la Covid-19″, al temps que també respon a la pròpia demanda de milers de joves durant l’acció participativa organitzada el 2017 coincidint amb el 30è aniversari del carnet.\nDe la seva banda, la presidenta del Consell Comarcal de la Terra Alta, Neus Sanromà, ha explicat que el nou carnet jove servirà per apropar les persones joves als comerços de les poblacions de la comarca i potenciar-ne l’ús en el seu dia a dia. “El Carnet Jove comarcal garantirà un apropament dels serveis municipals als joves de la Terra Alta, així com descomptes als comerços habituals que permetran utilitzar-lo de forma gairebé quotidiana, més enllà del transport públic i de grans cadenes comercials inexistents al territori que fins ara només en permetien el seu ús de forma esporàdica”, ha afirmat Sanromà. “A més, el jovent que no és resident a la comarca però hi ve els caps de setmana o durant les vacances, també podrà gaudir de les diverses promocions”, ha afegit.\nFinalment, el conseller comarcal de Joventut, Isidre Sampé, ha indicat que la iniciativa “serà una oportunitat per a les empreses per entrar a formar part d’un projecte de la magnitud del Carnet Jove amb l’objectiu de potenciar el comerç de proximitat, per una banda, i oferir-li visibilitat més enllà dels límits comarcals, per l’altra. Tot això, sobretot, en un moment tan delicat com el que estem vivint”.\nCampanya per sumar avantatges\nPer millorar la qualitat i quantitat dels avantatges del Carnet Jove a la Terra Alta també s’ha iniciat recentment una campanya de captació entre el comerç, les empreses i les entitats de la comarca.\nCom a resultat d’aquesta acció, de moment s’ha aconseguit més que doblar els 15 avantatges i descomptes que hi havia fins ara i vorejar, provisionalment, la quarantena de avantatges. Aquests nous descomptes potencien àmbits útils pel dia a dia dels titulars com són els de la formació, informàtica, perruqueria o estètica, que s’afegiran als que ja comptava la comarca en àmbits com l’esport, la salut, la cultura o el lleure.\nA més, el Consell Comarcal de la Terra Alta ha mediat amb els ajuntaments de la comarca per oferir properament un seguit d’avantatges en serveis municipals per tal que el jovent pugui treure el màxim profit del Carnet Jove en el seu dia a dia, com ara l’accés amb descompte a diversos centres d’interpretació locals, equipaments esportius i d’oci, espais de treball col·laboratiu o en actes culturals i festius, entre d’altres.\nAquesta nova oferta ja es pot consultar al nou espai web del Carnet Jove de la Terra Alta. De totes maneres, la campanya de captació d’avantatges continua oberta i, per tant, els descomptes s’incrementaran al llarg de l’any.\nD’aquesta oferta se’n poden beneficiar els més de 1.000 titulars (52% noies i 48% nois) que el CJ té avui a la Terra Alta, i que es reparteixen en les següents franges d’edat: 12-13 anys (1%), 14-17 anys (15%), 18-21 (28%), 22-25 (28%), 26-30 (26%) i 31 anys (2%). Es tracta d’unes xifres que signifiquen una penetració mitjana del 52% del Carnet Jove entre el total de joves residents a la Terra Alta.\nA més del jovent de la Terra Alta, dels descomptes al comerç i serveis locals del CJ a la comarca també se’n poden beneficiar el conjunt dels titulars del carnet a l’àmbit territorial de les Terres de l’Ebre (16.174 joves), a Catalunya (més de 500.000 joves) i arreu d’Europa (més de 6 milions).\nUna de les maneres per promocionar el Carnet Jove de la Terra Alta als comerços locals és la col·locació d’un distintiu a l’entrada de l’establiment, una mesura que ja podran dur a terme les noves empreses i serveis adherits aquests mesos. Aquesta actuació es complementa amb d’altres accions com són una mirada local per tal de prioritzar els avantatges del carnet que tenen al seu voltant en el moment en què facin ús del servei.\nL’ACJ va iniciar en fase de prova pilot el Carnet Jove Local el 2018 en un total de set municipis catalans: L’Hospitalet de Llobregat, Cambrils, Agramunt, Palamós, la Seu d’Urgell, Manlleu i Amposta. L’èxit de la iniciativa fa que Joventut segueixi estenent-la en nous municipis i comarques, com és el cas de la Terra Alta.\nArticle anteriorÚltima fase del projecte de millora de set places d’Olot\nArticle següentGeneralitat i Diputació de Lleida impulsen el desplegament de la fibra òptica pel territori\nFGC i el RACC signen un acord per impulsar accions que fomentin una mobilitat intermodal, sostenible i més àgil\nL’alcalde de Sort deixa el càrrec per motius personals i la seua formació pacta amb Junts\nLlinars del Vallès, Girona i Arenys de Munt, reconeguts per l’AOC com a ajuntaments capdavanters en administració digital\nEl principal objectiu és que tots els municipis de la província puguin sortir el més aviat possible de la crisi provocada per la COVID-19,...\nEls cementiris amplien els horaris i tracen circuits en un Tots...\nFGC i el RACC signen un acord per impulsar accions que...\nAVUI FA ANYS935\nPACTE DELS ALCALDES312


Crear associacions juvenils | Consell dels Joves de Gandia\nCom crear una associació juvenil… sense perdre-us entre normatives?\nPer a iniciar aquest procés, és fonamental conèixer i entendre què és una associació juvenil així com les lleis i normatives per les quals es regeix. En aquest apartat intentarem resumir-vos i explicar-vos tot açò perquè no us perdeu pel camí.\na) Elaborar els Estatuts de l’Associació. Model d’estatuts per a una associació juvenil\nEls estatuts són el sistema de regles pel qual es regeix l’organització i el funcionament de l’associació. Hauran de contenir com a mínim\n- La denominació de l’associació, que haurà de ser idèntica amb l’arreplegada en l’acta fundacional i que no podrà incloure un terme o expressió que induïsca a error o confusió sobre la seva pròpia identitat, o sobre la seva classe o naturalesa, en especial per mitjà de l’adopció de paraules, conceptes o símbols, acrònims i semblants propis de persones jurídiques diferents, siguen o no de naturalesa associativa. Tampoc podrà coincidir, o assemblar-se de manera que puga crear confusió amb cap altra prèviament inscrita en el registre, ni amb qualsevol altra persona física o jurídica, ni amb entitats preexistents, siguen o no de nacionalitat espanyola, ni amb persones físiques, excepte amb el consentiment exprés de l’interessat o els seus successors, ni amb una marca registrada notòria, excepte que se sol·licite pel titular o amb el seu consentiment.\n- El domicili i l’àmbit territorial en què haja de realitzar principalment les seues activitats.\n- La duració, quan no es constituïsca per temps indefinit.\n- Els fins i activitats, descrits de forma precisa.\n- Els requisits i modalitats d’admissió i baixa, sanció i separació dels associats i, en el seu cas, les classes d’estos. Podran incloure les conseqüències de l’impagament de les quotes pels associats.\n- Els drets i obligacions dels associats i, si és el cas, de cada una de les seues modalitats.\n- Els criteris que garantisquen el funcionament democràtic de l’associació.\n- Els òrgans de govern i representació, incloent-hi la seua composició, regles i procediments per a l’elecció i substitució dels seus membres, les seues atribucions, duració dels càrrecs, causes del seu cessament, forma de deliberar, adoptar i executar els seus acords i les persones o càrrecs amb facultat per a certificar-los i requisits perquè els esmentats òrgans queden vàlidament constituïts, així com la quantitat d’associats necessària per a poder convocar sessions dels òrgans de govern o de proposar assumptes en l’orde del dia.\n- El règim d’administració, comptabilitat i documentació, així com la data de tancament de l’exercici associatiu.\n- El patrimoni inicial i els recursos econòmics de què es podrà fer ús.\n- Causes de dissolució i destinació del patrimoni en este supòsit, que no podrà desvirtuar el caràcter no lucratiu de l’associació.\nb) Elaborar l’Acta Fundacional o de Constitució. Model d’acta fundacional\n- El nom i cognoms dels promotors/res de l’associació si són persones físiques, la denominació o raó social si són persones jurídiques, i, en ambdós casos, la nacionalitat i el domicili.\n- La voluntat dels promotors/res de constituir una associació, els pactes que, si és el cas, hagen establit i la denominació d’aquella que haurà de coincidir amb la que arreplegue els seus estatuts.\n- Els estatuts aprovats, que regiran el funcionament de l’associació. El contingut d’aquells serà l’expressat en l’apartat 3 d’este camp d’informació.\n- Lloc i data d’atorgament de l’acta, i firma dels promotors/res, o dels seus representants en cas que siguen persones jurídiques.\n- La designació dels i les integrants dels òrgans provisionals de govern, aportant una llista dels seus components en un document independent firmat per tots ells en senyal d’acceptació.\nc) Inscriure l’associació en el Registre d’associacions de la Generalitat Valenciana\n- En el cas de les persones físiques, document acreditatiu de la seua identitat, degudament confrontat.\n- En el cas que algun dels promotors siga una persona jurídica, una certificació de l’acord vàlidament adoptat per l’òrgan competent d’aquella en què aparega la voluntat de constituir l’associació i formar-ne part, així com la designació de la persona física que la representarà.\n- Si els atorgants de l’acta intervenen a través d’un representant, acreditació de la seua identitat.\nDos exemplars originals dels estatuts, firmats per qui indiquen els mateixos estatuts o per totes les persones associades fundadores o per qui exercisca la presidència o la secretaria de l’associació.\nAbonar la taxa corresponent. Actualment són 40€.\nEl NIF és el codi que, en l’actualitat, identifica a l’associació a efectes econòmics i fiscals, i que ha vingut a substituir el CIF després de la reforma introduïda pel Reial decret 1065/2007, de 27 de juliol. Per a l’obtenció del NIF de l’associació, és necessari presentar en les oficines d’Hisenda: (Model 036)\n- Model d’estatuts per a una associació juvenil\n- Model d’acta fundacional\n- Instància per al registre\n- Pagament de la taxa de la Generalitat Valenciana\nAra solament vos queda treballar i gaudir d’aquest nou projecte que heu decidit iniciar, i com no, us esperem al Consell dels Joves de Gandia.


FÓRMULA BARçA. VIATGE A L?INTERIOR D?UN EQUIP QUE HA DESCOBERT L?ETERNITAT - Librería edi.cat\nFormar part del grup de millors equips de la història només és a l?abast dels escollits, però el Barça de Guardiola ja ha travessat la línia d?entrada a aquest privilegi. Fórmula Barça vol penetrar en la seva personalitat futbolística per capturar l?essència d?un pla de joc que s?ha convertit en el gran patrimoni de la identitat blaugrana. D?on beu Guardiola els conceptes defensius? Quin significat té l?obsessió per la sortida de la pilota? Per què la posició de fals nou va passar de ser el pla B al pla A? Com es treballa el joc d?estratègia al laboratori? Una immersió en l?obra d?un entrenador especial interpretada per uns jugadors especials.\nVas a comprar el ebook "FÓRMULA BARçA. VIATGE A L?INTERIOR D?UN EQUIP QUE HA DESCOBERT L?ETERNITAT" desitges revisar les teves dades de facturació


Manifestació a Barcelona per protestar contra el retrocés en l’accessibilitat dels carrers de la ciutat - Diari de la Discapacitat\nIniciDiscapacitatManifestació a Barcelona per protestar contra el retrocés en l’accessibilitat dels carrers...\nCartell de la manifestació // Foto: Carrers per a tothom\nLa plataforma Carrers per a tothom ha convocat una manifestació pel proper dissabte 17 de març a Barcelona per a reclamar el compromís en accessibilitat arreu, i més concretament a Barcelona. La manifestació començarà a les 12h al Passeig de Gràcia, davant el Palau Robert i finalitzarà a la cantonada amb Gran Via, on es llegirà el manifest.\nEls convocants posaran de manifest públicament tres reivindicacions vitals per a aconseguir l’accessibilitat universal de la ciutat:\nEl disseny dels carrers en plataforma única que segueix vigent a molts espais de la ciutat, continua posant en perill a molts vianants, i cada vegada n’hi ha més, ja que s’urbanitzen molts carrers d’aquesta tipologia.\nS’han tornat a incomplir els terminis legals per fer accessibles a tothom edificis, transports, carrers, serveis públics… Els drets humans tenen data de caducitat?\nEl dia de la manifestació els empadronats a la ciutat podran signar per a una ordenança de terrasses que respecti els drets de tots, inclosos els dels veïns els quals demanen un horari que els permeti descansar.\nLa protesta de dissabte també servirà per demanar la participació de les entitats en aquesta ordenança, ja que les veus de Carrers per a tothom, la Federació de Veïns de Barcelona, l’assemblea per un Turisme sostenible, entre d’altres, no han estat escoltades.\nAquestes entitats i altres com l’Associació d’Usuaris de Gossos Pigall de Catalunya, l’Associació Discapacitat Visual Catalunya, ASENDI Nou Barris, i la Federació ECOM han impulsat la campanya #Vivimlesplaces on s’exposen totes aquestes reivindicacions. Les entitats i particulars es poden sumar signant el manifest el mateix dia de la manifestació o als locals de les entitats que li donen suport.\nArticle anteriorEl català Hèctor Carmona, nou àrbitre internacional de bàsquet en cadira de rodes\nArticle següentLa 6a edició de la fira Discapacitat i Ocupació tanca portes amb un gran èxit de participació


Vallès Visió estrena el nou programa 'Àmbit B30' - somMontornès\nHi haurà reportatges i entrevistes sobre la innovació, investigació i emprenedoria al llarg de l’autovia B-30\nDilluns, 24 de setembre de 2018 | 13:00h\nVallès Visió estrena el nou programa 'Àmbit B30' | Vallès Visió\nEl canal de televisió baixvallesà Vallès Visió estrena aquest dilluns (21 h) un nou programa. Es tracta d'Àmbit B30, que inclou reportatges i entrevistes amb els protagonistes dels diferents agents d’innovació, investigació i emprenedoria que es concentren al llarg de l’autovia B-30.\nSeran 13 capítols de 50 minuts de durada sobre el teixit industrial i de recerca conegut com Àmbit B30, i és una oportunitat per apropar l’espectador a la innovació de la mà de líders, experts i pioners, que desvelaran algunes pistes sobre el futur que arriba. A través del programa, l’espectador podrà conèixer com ben aviat els cotxes seran autònoms gràcies a enginys desenvolupats aquí, o com es pot generar energia aprofitant la fotosíntesi de les plantes. Es tracta de la quarta revolució industrial que en gran part es gesta ben a prop.\nL’autovia B-30 és un corredor estratègic de Catalunya. Al seu entorn hi ha la concentració industrial més important del país. Es tracta d’un àmbit que acull a més de 30.000 empreses i representa un 17% de l’economia catalana, és un punt econòmic clau del sud d’Europa.\nEl nou programa de Vallès Visió compta amb la col·laboració de La Xarxa de Televisió Locals de la Diputació de Barcelona i serà emès, també, per altres televisions locals de Catalunya.


3r ESO: Visita a Vichy Catalán - Escola Pia Sitges\n3r ESO: Visita a Vichy Catalán\nPàgina inicial/30 ESO, Entorn, Experimentem, Relació Entorn/3r ESO: Visita a Vichy Catalán\nEl grup de 3r d’ESO ha iniciat un itinerari d’aprenentatge anomenat “On s’amaga la química?”, en el qual estan investigant, entre d’altres, el cicle de l’aigua. Dijous 16 de gener van anar a la planta de Vichy Catalán, a Caldes de Malavella, per descobrir com és el procés d’envasat de l’aigua mineral. Com arriba l’aigua? D’on surt? Com són les instal·lacions? Preguntes com aquestes van ser plantejades pels alumnes.\nL’activitat va ser iniciada al Parc de Can Robert a les 8h, on els alumnes es van reunir per prendre l’autocar cap a Caldes de Malavella. Un cop allà, el grup es va dividir en A i B. Mentre un grup va iniciar la visita, l’altre va anar a descobrir el poble de Caldes i va esmorzar. En acabar, es van intercanviar els rols.\nJa dins les instal·lacions, els van fer una introducció per situar-los. Els van explicar l’origen de Vichy Catalán i del seu balneari. A més, van aprendre dades del manantial Puig de les Ànimes: a finals del segle XIX, el doctor Modest Forest i Roca va veure un gran potencial en aquella aigua ja que, a diferència d’altres llocs de Catalunya, a Caldes de Malavella no hi havia problemes digestius i l’esperança de vida era de quinze anys superior a la mitjana.\nEl 1851 el Doctor Forest va comprar el manantial i, posteriorment, va construir el balneari. El 1890 va inaugurar la planta envasadora de Vichy Catalán. Un estudi científic va calcular la durada del cicle de l’aigua del manantial, i va arribar a la conclusió que era d’entre 7.000 i 10.000 anys.\nQuan van començar la guía per la fàbrica, els van explicar el procés d’envasament i la maquinària necessària. Primer els van portar a la Línea 1. En aquesta línea s’envasen les ampolles reutilitzables mitjançant un procés pautat.\nEl cicle de les ampolles comença amb un raig d’aigua a pressió que neteja l’interior del recipient. Després segueixen el seu camí i són omplertes amb l’aigua en una màquina rodona que va posant la quantitat d’aigua depenent del tamany de l’ampolla. A continuació se li coloca el tap i l’etiqueta a l’envàs. Per acabar el recorregut, hi ha un control per supervisar que tot està bé.\nFinalment van anar a la línea 3, on es fa el mateix procés però amb ampolles reciclables. En acabar la visita guiada, cada alumne va rebre una bossa amb una ampolla de Vichy Catalán de sabors afruitats. Els alumnes van pujar a l’autocar i van tornar a Sitges a les 14:35 h al Parc de Can Robert.\nRedactors: Inés Niubó, Max Aznar, Paula Pavía i Gustav Tilk\nAdmin Web\t2020-01-29T22:08:58+00:00\t30 ESO, Entorn, Experimentem, Relació Entorn|\nVoluntariat i Carnaval


Commes - Viquipèdia, l'enciclopèdia lliure\nCommes és un municipi francès situat al departament de Calvados i a la regió de Normandia. L'any 2007 tenia 410 habitants.\n49° 20′ 16″ N, 0° 44′ 10″ O / 49.3378°N,0.7361°O / 49.3378; -0.7361Coord.: 49° 20′ 16″ N, 0° 44′ 10″ O / 49.3378°N,0.7361°O / 49.3378; -0.7361\nàrea de concentració metropolitana de Bayeux\nEl 2007 la població de fet de Commes era de 410 persones. Hi havia 160 famílies de les quals 40 eren unipersonals (12 homes vivint sols i 28 dones vivint soles), 64 parelles sense fills i 56 parelles amb fills.\nEl 2007 hi havia 219 habitatges, 164 eren l'habitatge principal de la família, 50 eren segones residències i 4 estaven desocupats. Tots els 217 habitatges eren cases. Dels 164 habitatges principals, 151 estaven ocupats pels seus propietaris, 11 estaven llogats i ocupats pels llogaters i 2 estaven cedits a títol gratuït; 5 tenien dues cambres, 15 en tenien tres, 40 en tenien quatre i 105 en tenien cinc o més. 136 habitatges disposaven pel capbaix d'una plaça de pàrquing. A 72 habitatges hi havia un automòbil i a 84 n'hi havia dos o més.\nPiràmide de població de Commes el 2009\nEl 2007 la població en edat de treballar era de 276 persones, 178 eren actives i 98 eren inactives. De les 178 persones actives 163 estaven ocupades (83 homes i 80 dones) i 15 estaven aturades (8 homes i 7 dones). De les 98 persones inactives 45 estaven jubilades, 30 estaven estudiant i 23 estaven classificades com a «altres inactius».\nEl 2009 a Commes hi havia 178 unitats fiscals que integraven 426 persones, la mediana anual d'ingressos fiscals per persona era de 18.180,5 €.\nDels 23 establiments que hi havia el 2007, 1 era d'una empresa de fabricació d'altres productes industrials, 3 d'empreses de construcció, 7 d'empreses de comerç i reparació d'automòbils, 2 d'empreses d'hostatgeria i restauració, 5 d'empreses immobiliàries, 3 d'empreses de serveis i 2 d'empreses classificades com a «altres activitats de serveis».\nDels 6 establiments de servei als particulars que hi havia el 2009, 2 eren fusteries i 4 agències immobiliàries.\nL'any 2000 a Commes hi havia 9 explotacions agrícoles que ocupaven un total de 660 hectàrees.\nA Wikimedia Commons hi ha contingut multimèdia relatiu a: Commes\nRésumé statistique[Enllaç no actiu] Fitxa resum de dades estadístiques de Commes a l'INSEE.\nÉvolution et structure de la population[Enllaç no actiu] Fitxa amb el detall de dades de Commes a l'INSEE\nObtingut de «https://ca.wikipedia.org/w/index.php?title=Commes&oldid=29125478»\nDarrera modificació: 5 gen 2022 a les 04:34\nLa pàgina va ser modificada per darrera vegada el 5 gen 2022 a les 04:34.


ARAMULTIMÈDIA - Majestuositat mora en el primer dia d'entrades a Muro\nLes filaes Realistes i Moros del Rif han mostrat tot el seu potencial a l'Entrada Mora\nMajestuositat mora en el primer dia d'entrades a Muro\n13/05/2017 - 23:05 Escrit per RUBÉN LLEDÓ\nL'Entrada ha estat encapçalada per Pep Jordà de la Filà Realistes, mentre que Estefania Pascual ha sigut l'ambaixadora. Sergio Roca, de la Filà Moros del Rif, ha tancat l'entrada com abanderat de la mitja lluna. L'ordre de l'espectacular entrada Mora ha sigut el següent: Realistes (capità), seguit de Verds, Llana, Tariks, Marrocs, tancant l'entrada la filà Moros del Rif (abanderat). ARAMULTIMÈDIA ha estat a l'Entrada Mora i d'ací a poc temps oferirà un vídeo-resum de l'Entrada.\nL'Ajuntament de Muro, en paraules del seu alcalde, Francesc Valls, "conviden a tota la gent de les comarques a viure els dies grans de la festa". El diumenge 14 de maig serà torn per a les tropes cristianes i l'entrada començarà cap a les 17:30 h amb el recorregut habitual.\nEntrada mora a Muro\nARAMULTIMÈDIA, dissabte 13 de maig de 2017\nRubén Lledó - 13/05/2017\nL'Entrada ha estat encapçalada per Pep Jordà de la Filà Realistes, mentre que Estefania Pascual ha sigut l'ambaixadora. Sergio Roca, de la Filà Moros del Rif, ha tancat l'entrada com abanderat de la mitja lluna. L'ordre de l'espectacular entrada Mora ha sigut el següent: Realistes (capità), seguit de Verds, Llana, Tariks, Marrocs, tancant l'entrada la filà Moros del Rif (abanderat). ARAMULTIMÈDIA ha estat a l'Entrada Mora i d'ací a poc temps oferirà un vídeo-resum de l'Entrada. L'Ajuntament de Muro, en paraules del seu alcalde, Francesc Valls, "conviden a tota la gent de les comarques a viure els dies grans de la festa". El diumenge 14 de maig serà torn per a les tropes cristianes i l'entrada començarà cap a les 17:30 h amb el recorregut habitual.


Properes activitats – Pàgina 6 – Esplai Xiroia\nEls Esquitxets marxem d’excursió aquest dissabte!\nBy Xiroia 14 de Maig de 2012 14 de Maig de 2012 Properes activitats\nHola a tots! El proper dissabte dia 19 de maig els Esquitxets marxem d’excursió! Anirem al Parc de l’Oreneta (a Collserola) a passar tot el dia. Sortirem des de l’esplai a les 11h, i tornarem al mateix lloc a les 16h. QUÈ CAL DUR? Motxilla o bossa, cantimplora, dinar (preferiblement entrepà per tal de no haver d’anar carregant tot el dia amb la carmanyola). ÉS IMPRESCINDIBLE EL FOULARD DE L’ESPLAI! QUÈ NO PODEM DUR: llaminadures,diners, MP3, ipods, mòbils, etc. Els pares, mares i tutors es faran responsables que els infants no duguin cap d’aquests objectes a l’excursió. Vam repartir l’autorització dissabte passat, però els que no vau venir no us preocupeu, dissabte mateix abans de marxar la podreu signar! Fins dissabte que ve!\nTot l’esplai anem d’excursió el 5 i 6 de maig!\nBy Xiroia 28 d'Abril de 2012 28 d'Abril de 2012 Properes activitats\nCom ja sabeu, els propers 5 i 6 de maig tot l’esplai anirem d’excursió!\nAnirem a Ribes de Freser, a un terreny d’acampada (dormirem en tendes de campanya, no en una casa de colònies).\nSortirem des d’Estació de Sants/Joan Peiró el dissabte 5 a les 8:45h i arribarem al mateix lloc diumenge a les 17:25h.\nQUÈ CAL DUR? Motxilla o bossa, cantimplora, plat i got, coberts, capelina, roba d’abric, bambes dures o botes, lot/llanterna, sac de dormir, aïllant o isotèrmic i el FOULARD de l’esplai.\nQUINS ÀPATS CAL DUR? Esmorzar, dinar, berenar i sopar de dissabte; i esmorzar i dinar de diumenge (opcionalment, poden dur el berenar de diumenge).\nESTÀ ESTRICTAMENT PROHIBIT PORTAR: llaminadures, menjar per picar, diners, MP3, ipods, MÒBILS, PSP…\nEls pares, mares i tutors es faran responsables que els infants i adolescents no duguin cap d’aquests objectes a l’excursió. Rebreu una carta a casa amb l’autorització. En cas que no la rebéssiu per algun error, us adjuntem aquí el text de l’autorització, que és el que han de dur firmat els infants a la sortida:\nEn/Na……………………………, amb DNI número……………………, autoritza el seu fill/a…………………………. a assistir a aquesta excursió a la localitat de Ribes de Freser, organitada per l’Esplai Xiroia, els dies 05/05/2012 i 06/05/2012, així com a les deciosions mèdico-quirúrgiques que fos necessari adoptar en cas d’extrema urgència, sota la direcció facultativa adequada. Signatura del pare/mare/tutor:\nFins dissabte que ve!!!\nDissabte 28 NO hi ha esplai!\nCom ja sabeu, aquest dissabte, 28 d’abril, no hi ha esplai per pont. Ens trobarem el cap de setmana que ve, a l’excursió del tercer trimestre (tot l’esplai)! Rebreu una carta a casa amb l’autorització de la sortida.\nBy Xiroia 29 de Febrer de 2012 29 de Febrer de 2012 Properes activitats\nGent de Xiroia… ja esteu preparades i preparats per les Olimpiades de Sants?\nEns en anem d’excursió amb les mames i els papes!\nBy Xiroia 16 de Febrer de 2012 26 de Febrer de 2015 Properes activitats\nEl proper 18 i 19 de febrer marxem tot l’esplai d’excursió a la Casa de Colònies Mogent (Llinars del Vallès).\nTots els pares, mares i tutors esteu convidats a participar-hi venint el diumenge a la casa!\nHORARI I LLOC Ens trobarem dissabte a les 10:15h a davant de l’Estació de Sants (Pça. Joan Peiró) i tornarem diumenge al mateix lloc a les 17:40h.\nQUÈ CAL DUR? Cada infant ha de dur: motxilla, capelina, sac de dormir, roba d’abric, plat i got, llençol de sota, coberts, llanterna i fulard. Per anar ben alimentats, cada infant haurà de dur: esmorzar de dissabte (optatiu), dinar de dissabte, berenar de dissabte, sopar de dissabte, esmorzar de diumenge, dinar de diumenge i berenar de diumenge (optatiu). El dinar i berenar de diumenge el poden dur els pares el dia 19, si pugen a la casa de colònies. No es pot portar: cap objecte electrònic (nintendo, mòbil, mp3, ipod…), joguines, llaminadures, menjar de pica-pica ni diners.\nELS PARES: COM ARRIBEM I QUÈ PORTEM? Els pares heu de ser a la casa diumenge a les 10:30h. Podeu venir en tren (baixeu a l’estació de Llinars del Vallès, agafeu el carrer Barxada de l’estació, gireu a mà dreta cap al carrer Tomàs Rossell – el mateix carrer passa a dir-se Via Romana-, passeu per sobre de les vies del tren i l’autopista i seguiu les indicacions fins a la casa) o en cotxe (Autopista AP7, sortida 12 Cardedeu/La Roca. A la Rotonda, agafeu la tercera sortida, agafeu un camí a mà esquerra i aneu recte fins la casa). Els familiars haureu de venir disfressats i dur el vostre dinar (i el dels vostres fills, si voleu). Si alguna família no pot venir a l’excursió, l’infant pot venir igualment sense cap problema!\nLA TORNADA: Les famílies que hagin vingut amb cotxe tornaran amb els seus fills amb el mateix mitjà. Les famílies que hagin vingut amb tren i els infants que hagin vingut sense cap familiar tornaran tots junts en tren amb l’equip de monitors. Arribarem a la plaça Joan Peiró a les 17:40h de diumenge, on podreu venir a recollir els vostres fills si no heu pogut venir a la casa. PREU: El preu de l’excursió és 0 euros.\nALTRES COSES IMPORTANTS: Si teniu qualsevol dubte, poseu-vos en contacte amb els monitors del vostre fill/a i procurarem resoldre’l! Recordeu que cap infant podrà marxar d’excursió sense l’autorització de la sortida i els papers degudament emplenats d’inscripció a l’esplai (fitxa de dades, autorització, fotocòpia del DNI, de la targeta sanitària i de les vacunes).\nAquest dissabte, REUNIÓ DE GAIA I D’ESQUITXETS!!!\nBy Xiroia 9 de Febrer de 2012 9 de Febrer de 2012 Properes activitats\nUs recordem que aquest proper dissabte, 11 de febrer, a les 11h, farem reunió de mares i pares a l’esplai! No us ho perdeu: valorarem el darrer trimestre, us farem saber les últimes novetats de l’esplai, parlarem de l’excursió de mares i pares del 18 i 19 de febrer… i de qualsevol inquietud que tingueu!\nRecomanem sobretot als familiars dels esquitxets, als familiars dels infants nous i a qualsevol que hi estigui interessat, a que vingui i que es quedi a la darrera part! Les monitores d’esquitxets han preparat un espai per fer recomanacions pels més petits, per resoldre dubtes i trobar solucions al que més us inquieti sobre les excursions!!!\nEquip de monitores i monitors\nBy Xiroia 30 de Desembre de 2011 30 de Desembre de 2011 Properes activitats\nEl proper dijous dia 5 de gener els Trons i el Grup de Joves (Eufòria) faran una recollida de joguines a la cantonada de Rbla Brasil amb la Carretera de Sants. La recollida es farà aprofitant l’ avinentesa de l’arribada de Ses Majestats Els Reis de l’Orient per assegurar-nos que cap nen es queda sense joguines. Ho farem en col·laboració amb Sants3 Ràdio que durà el que haguem recollit a la Creu Roja.\nUs hi esperem a tots i totes! Hi serem de 16h a 19:30h.\nBy Xiroia 18 de Desembre de 2011 18 de Desembre de 2011 Properes activitats\nDesprés del festival de Nadal que vam celebrar ahir a la Parròquia, l’esplai farà un merescut descans per les festes de Nadal.\nEns podrem retrobar, però, si anem a veure els Pastorets que han preparat adults i infants de la comunitat de la parròquia. Les dues funcions es faran al teatre avui dia 18 de desembre i el 7 de gener a les 18h.\nTambé us esperem el dia 5 de gener, vigília de Reis, a la cantonada de Badal amb Sants, on estarem fent recollida de joguines per la Creu Roja! CAP INFANT SENSE JOGUINES! Hi estarem el GRUP DE JOVES, TRONS i monitors!!!\nBy Xiroia 22 de Novembre de 2011 22 de Novembre de 2011 Properes activitats\nArriba el XiBarri 2011, la sisena edició!\nEl proper 26 de novembre a l’esplai Xiroia (per 6a edició consecutiva) celebrarem el XiBarri, la nostra festa infantil i juvenil més popular i especial.\nLa jornada estarà plena d’actes pensats per a totes les edats. Activitats pensades per educar, explicar la tasca que fem al barri i per divertir a petits i grans.\nEnguany la vessant lúdica d’aquesta popular festa, que cada any congrega centenars de persones a la Rambla Brasil amb carretera de Sants es veurà completada amb un seguit d’activitats solidàries.\nAnimem a tots els nens i nenes i família a que convideu a amics i companys a passar el dia en companyia, un dia diferent d’esplai i de viure el barri.\nHorari de XiBarri\n11-13,30h -Tallers preparats per Gaia, el grup de mares i pares de l’esplai.\n13,30h – Concurs de pastissos.\n16-17h – Fem xapes!\n17-18h – Juguem tots junts.\n18,15-19h – Xocolatada popular.\n19-20h – Animació infantil a càrrec d’Oriol Canals.\n20-20,30h – Tabalers dels Diables de Sants.\n20,45-21,45h – 9Son Trio.\n22-24h – Miquel del Roig.\nNosaltres farem XiBarri, i vosaltres? 🙂\nDissabte 12: REUNIÓ DE GAIA!!!\nBy Xiroia 8 de Novembre de 2011 8 de Novembre de 2011 Properes activitats\nHola families de l’esplai Xiroia!\nTornem a començar un nou curs i com cada any, ens dirigim a vosaltres per fer- vos saber que el grup Gaia sou tots: pares, mares, tiets, avis… dels nens i nenes de l’esplai i que teniu ganes de fer coses per estar a prop dels vostres fills.\nUs volem recordar que, esteu convidats a assistir a la nostra primera reunió que es farà el dissabte 12 de novembre a les 11.30 a l’esplai. Farem una mica de calendari paral·lel a les activitats més destacades del curs, on qui vulgui pugui participar, donar idees …\nTambé és moment per aclarir els dubtes que tinguem sobre algun tema, allà hi serà la Judith Fresno, que a part de ser monitora, estarà amb nosaltres pel que calgui.\nPer últim, per aquelles famílies que encara no ens coneixen i per les que ens veiem any rere any, explicar-vos que ens agrada molt fer un petit detall pels monitors/res i per l’esplai en els dos sopars que es fan, el de Nadal i el de fi de curs. Són regals una mica simbòlics per fer-los saber lo molt que els estem agraïts/des per la tasca tant bonica que fan amb els nostres fills.\nEncara que no hi ha res que es pugui comparar amb la seva dedicació i l’estima que “regalen” als nens tots els dies que estan amb ells.\nAixò, com que és una cosa material, val diners. Per això tenim un fons comú que posem voluntàriament cada família, és de 10 euros a l’any. Qui el recull? La Mariant Estepa i la Marta Catalán. De totes maneres, si no ens coneixeu podeu preguntar a algun monitor que segur que us ho diran.\nGràcies per la vostra col·laboració i esperem veure-us a la reunió del 12 de novembre.\nGaia de Xiroia


Analizing Bulldozer: per què el xip d’AMD és tan decebedor: 2007es.com - Informàtica\nAnalizing Bulldozer: per què el xip d’AMD és tan decebedor\nAMD’s Bulldozer és finalment per aquí, després d’anys de desenvolupament, i el seu rendiment és significativament pitjor del que ningú esperava. La situació és prou lletja com perquè pugui explicar per què tants executius van deixar AMD durant els darrers dotze mesos i per què l’empresa es va mostrar tan tancada amb la seva sortida. L’actuació general de Bulldozer ha estat àmpliament cobert; el nostre objectiu aquí és aprofundir Per què la CPU funciona com ho fa en lloc de cobrir-la en una àmplia gamma d'escenaris del món real.\nNota: El Turbo Core d’AMD i el Mode Turbo d’Intel es van desactivar en tots els xips, per tal d’evitar que ajustessin la velocitat de rellotge de la CPU i produïssin resultats. Com a conseqüència, els resultats aquí seran més baixos que en una revisió estàndard, en particular per al rendiment d'un fil.\nEl primer que s’ha d’entendre sobre Bulldozer és que s’utilitzen aspectes de multi-threading simultanis per combinar les funcions del que normalment serien dos nuclis discrets en un sol paquet (AMD es refereix a aquesta combinació com a “mòdul“). Cada mòdul conté allò que Windows identifica com a dos nuclis, però la combinació de la programació d’instruccions i els recursos de la CPU té un impacte en l’escala de la CPU en proves multi-thread quan es compara amb els mateixos programes que s’executen en processadors multi-core “tradicionals”.\nQuan AMD va dissenyar Bulldozer, pretenia una CPU que fos més fàcil de pujar a freqüències més altes mantenint el mateix IPC (instruccions per cicle de rellotge) que el seu predecessor de sis nuclis. Per tal d’arribar a velocitats de rellotge més altes, AMD va allargar la canonada de la CPU i va augmentar les latències a tota l’arquitectura. El concepte de construir fitxes per a una freqüència més alta ha tingut un mal rap des del desastrós Prescott Pentium 4; després de veure el rendiment general de Bulldozer, la decisió d’AMD de fer aquesta ruta potser no ha estat molt bona. Tal com estan les coses, el FX-8150 lluita per superar Thuban en diverses proves, mentre que el seu IPC definitivament va tenir un èxit.\nAbans d’explorar l’arquitectura de la CPU, però, hi ha un factor del sistema operatiu a discutir. Segons AMD, Windows 7 no entén molt bé l’assignació de recursos de Bulldozer. Windows 7 'veu' vuit nuclis de CPU independents, tot i que cada mòdul comparteix recursos de planificació i d'execució. De vegades té més sentit girar fils a nuclis inactius abans de programar-los en nuclis que ja estiguin ocupats amb una altra cosa. Altres vegades, és millor fer girar dos fils relacionats al mateix nucli. El Windows 8 aparentment serà molt més competent en la programació de càrregues de treball on tingui el màxim sentit executar-les.\nAquest problema té un impacte pràctic en el rendiment de la CPU a causa de la manera com s’implementa el Turbo Core d’AMD. El nou sabor de Turbo Core pretén augmentar la velocitat màxima del rellotge fins a dos graus de velocitat si només hi ha quatre nuclis habilitats. Com que Windows 7 no entén quins nuclis s'ha d'apagar, però, és menys probable que la CPU augmenti la seva velocitat de rellotge tan alt com ho faria d'una altra manera. Intel va introduir originalment les velocitats 'Turbo' com una manera de treure més rendiment de les càrregues de treball de fils lleugers o de fils únics, però l'arquitectura de Bulldozer fa que els megahertzs addicionals siguin particularment importants.\nHem comprovat l’impacte del programador de Windows 7 mesurant el rendiment de la CPU a Maxwell Render 1.7 i Cinebench 11.5. Tots dos programes permeten a l'usuari definir un nombre específic de fils (quatre, en el nostre cas). L'etiqueta 4M / 8C significa que els vuit nuclis estan actius, 4M / 4C significa que els quatre mòduls són actius, amb un nucli operatiu per mòdul, i 2M / 4C indica una configuració de mòdul dual / quad-core. Ambdues proves mostren una disposició 4M / 4C que supera el sistema 4M / 8C aproximadament un vuit per cent quan s’utilitzen quatre fils. Això suggereix que les ineficiències del planificador poden perjudicar el rendiment general de Bulldozer en càrregues de treball que no poden aprofitar els vuit nuclis.\nespecificacions de camions Tesla\nextensió adblock pro\nfoc amazon telèfon


El Castell de Montbui i el jaciment ibèric de Puiggraciós han participat en les Jornades Europees de Patrimoni 2021 - Puntvalles\nEl Castell de Montbui i el jaciment ibèric de Puiggraciós han participat en les Jornades Europees de Patrimoni 2021\nEl conjunt monumental del Castell de Montbui i el jaciment ibèric de Puiggraciós han estat els protagonistes de les Jornades Europees de Patrimoni d’enguany\nBigues i Riells del Fai ha organitzat dues visites guiades, una al jaciment ibèric de Puiggraciós i l'altra al Castell de Montbui, en el marc de les Jornades Europees de Patrimoni (JEP), que enguany celebraven 30 anys de descobertes.\nDissabte 9 d'octubre, una vintena de persones van sortir caminant des de l'església de Sant Pere i Sant Pau de Bigues fins al cim de Puiggraciós. Un cop a dalt del cim, Marc Guàrdia, director de l'excavació del poblat ibèric, va explicar tots els detalls de la campanya arqueològica i el que s’ha descobert arran del jaciment.\nDiumenge 10 d'octubre, el conjunt monumental del Castell de Montbui va ser el protagonista de la visita guiada. El tècnic de patrimoni municipal va explicar l’origen i els secrets de l'ermita de Sant Mateu de Montbui i del castell. Una trentena d’assistents van gaudir de l’activitat i es van adherir a la condemna de les pintades vandàliques al conjunt històric.


La prova lusitana acollirà la SuperFinal Europea de la YXZ1000R Cup, on el barceloní opta a la victòria en la categoria OPEN.\nAquesta serà la seva tercera participació consecutiva en terres portugueses.\n“Encara que sabem que hi haurà molt nivell, confiem a tancar la temporada amb un bon resultat”.\nJosé Luis García afrontarà a partir d’aquest divendres la seva tercera participació en la Baja Portalegre 500. El pilot barceloní acudeix en aquesta ocasió, convidat per Yamaha amb motiu de la SuperFinal Europea de la YXZ1000R Cup, que s’inscriu també dins de la prova lusitana i en la qual participen els millors Side-by-Side de la marca japonesa de tot el continent.\nEl pilot de l’equip PCR Sport assistirà en qualitat de guanyador de la categoria OPEN de la competició nacional de la copa monomarca. En aquesta divisió figuren els Side-by-Side de Yamaha modificats, a diferència dels ESTOC, que són YXZ1000R de sèrie o pràcticament de sèrie. García es mesurarà als vencedors de Portugal, Alemanya, Itàlia i Gran Bretanya.\n“La SuperFinal Europea de Yamaha és una gran iniciativa i un al·licient per a tots els pilots. Ens agradaria fer un gran resultat per a recompensar la gran feina realitzada durant l’any per Yamaha España”, afirma el pilot català, agraït per l’oportunitat de tornar a competir a Portugal.\nJosé Luis García, al costat del seu copilot Xevi Moreno, afronta aquest nou desafiament amb la màxima il·lusió després d’haver finalitzat primers de la seva categoria en tres de les cinc carreres disputades en el CERTT: “Arribem a la Baja Portalegre amb moltes ganes. Sabem que hi haurà molt nivell, però confiem a tancar la temporada amb un bon resultat. Aquest any hem demostrat que tenim un bon ritme. El nostre buggy és competitiu i equilibrat i estic segur que podrem lluitar per les primeres posicions de la copa”, conclou.\nMés complicada es presenta la pugna pels primers llocs en la categoria SSV de la Baja Portalegre, que compta amb 118 inscrits. “No ho tenim fàcil perquè els Ca-Am parteixen amb cert avantatge, especialment en els trams més ràpids. Tractarem de compensar-ho en les zones més sinuoses, on el Yamaha és superior. A més, hi haurà molta presència de pilots portuguesos, que coneixen molt bé el terreny”.\nJosé Luis García va signar el seu millor resultat en la Baixa Portalegre de 2017 (18è), en la qual també va ser el setè millor Yamaha. En 2018, no obstant això, no va poder acabar la prova a conseqüència d’un trencament de motor en l’última especial quan lluitava per ficar-se en el top 15 de la categoria de buggys.\nA més de la pròpia motivació per disputar la Baja Portalegre, els importants premis que lliurarà Yamaha als guanyadors de la SuperFinal també suposen un gran al·licient. El vencedor de la categoria OPEN serà recompensat amb una inscripció gratuïta per al Merzouga Ral·li 2020 i 7.000 euros en recanvis i accessoris de la marca nipona. El segon i tercer classificats també seran premiats amb 5.000 i 3.000 euros en recanvis, respectivament.\nLa Baja Portalegre començarà el divendres 25 d’octubre amb un pròleg de 5 quilòmetres, a la qual li seguirà a la tarda una primera secció cronometrada de 80 quilòmetres. L’endemà esperarà a José Luis García i Xevi Moreno l’etapa més dura, amb un únic tram de 350 quilòmetres.


Agència d'usabilitat UX/UI, coneix els nostres serveis de Kiwop -\nSom especialistes en la usabilitat d’UX/UI. Optimitzem les vostres pàgines per millorar l’experiència d’usuari i així aconseguir més conversions.\nQuè és la usabilitat i l’experiència d’usuari UX/UI?\nLa usabilitat es refereix a la facilitat d’accés i ús d’un lloc web o Landing Page, la facilitat amb què els usuaris poden trobar, revisar, accedir i comprar productes i serveis. Per a qualsevol empresa que vulgui atraure i convertir l’interès dels visitants del seu lloc web en ingressos, la usabilitat és crucial per a l’èxit.\nL’usuari és l’enfocament principal en totes les etapes del desenvolupament i disseny d’una estratègia d’Usabilitat eficaç.\nDurant el primer contacte amb un lloc web utilitzable, els usuaris s’haurien de familiaritzar fàcilment amb la interfície d’usuari, podent desplaçar-se a través de la seqüència d’accions per comprar o aconseguir els seus objectius específics dins del lloc web. Una interfície utilitzable ha d’estar lliure d’errors quan s’utilitza per a propòsits específics. A més, ha de ser fàcil per als usuaris recordar com utilitzar la interfície d’usuari en visites posteriors.\nÉs important dissenyar pàgines web tenint en compte la usabilitat. A Kiwop tenim en compte la usabilitat al llarg de cada procés de desenvolupament, des de la concepció de la idea i el disseny, passant pels prototips, fins al lliurament final del producte.\nServeis d’usabilitat amb Kiwop\nA Kiwop entenem els principis d’usabilitat i els apliquem a la concepció del disseny i estructura que serà de particular importància durant el desenvolupament de llocs web. La perspectiva de kiwop inclou les millors decisions de disseny per al vostre lloc web.\nEls nostres experts en usabilitat realitzen una anàlisi exhaustiva del disseny de la vostra interfície, avaluant com s’organitza, estructura i etiqueta el vostre lloc web. Confeccionem un llistat d’accions estratègiques orientades a satisfer els requeriments dels vostres usuaris.


Alba i Pau: Dimissió\nL’altre dia vaig netejar a fons els vidres de casa i, l’endemà, va i plou amb ganes. No falla, Llei de Murphy! De fet, només cal barrinar una cosa perquè passi l’efecte contrari. És a dir, com molt bé dicta un dels 10 principis d’aquesta popular llei; si una cosa pot sortir malament, sortirà malament. Oidà!\nEn termes pràctics, això és el que es tradueix en el clàssic exemple que s’explica de la torrada sucada amb mantega i, posats a escollir gustos, també amb melmelada. Si, per un atzar, -Déu no ho vulgui- la llesca de pa untat ha de caure, quina de les dues cares lleparà el terra? Obvi és, eh que sí?\nDoncs als que es dediquen a la política mai els succeeixen coses semblants. Ei, no és que tinguin prohibit esmorzar torrades sucades. Per mi, si els ve de gust, en poden menjar dotzenes senceres! El que pretenc explicar aquí és que els que escullen aquesta professió gaudeixen d’un do diví que els allibera del Sr. Murphy.\nEn pla rebuscadet, a continuació plantejaré uns supòsits imaginaris per demostrar que és inviable que pugui ocórrer això en el món de la política. Posem per cas: una conselleria d’un país x té competències en matèria de transports. Bé, plantegem que han de construir un túnel per fer passar el metro. Se n’ensorrarà un pedaç? segona conjuntura hipotètica podria ser que una altra conselleria del mateix país x es dedica a aspectes relacionats amb l’aigua. Suscitem que hi ha una sequera i les aixetes no ragen en abundància. Algú pot ser tan il·lús d’imaginar que es construirà una canonada d’aigua de captació temporal? Les respostes a les dues fórmules redactades és la mateixa: impossible. Que recargolada que arribo a ser!\nDemostrat queda, doncs, que els homes i les dones que ens governen, si hi ha una cosa que de veritat els honora, és que són extremadament responsables. En són tant, que en aquest racó del mapa on vivim mai tindrem problemes d’aquests tipus. Tot està previst, calculat, mesurat, estudiat... no hi ha lloc possible per improvisacions. Davant de tants encerts no és d’estranyar que en els diccionaris d’aquesta bona gent una de les paraules que acostumen a no figurar-hi és la de: dimissió. Total, quina culpa tenen que hi hagi esvorancs o salinitzacions?


Article d'Esquerra Unida del mes de desembre: “Bocs”\nEste és l'article d'Esquerra Unida de desembre, titulat Bocs. Tal com contempla el Reglament de Mitjans de comunicació aprovat en 2008, els grups polítics municipals poden publicar en la pàgina web municipal un text d'opinió sobre cada ple que es realitze i un article sobre el tema que ells trien cada mes.\nJa estan ací… doncs sí, nosaltres que ens créiem a resguard de feixistes, retrògrads, masclistes i xenòfobs ens hem donat de nassos amb la realitat. Aquells que sembraven Per ells, oeee!!!, ja recullen els fruits. Aquells que acusaven de pacte de perdedors en l'Estat, ara a Andalusia no tenen cap problema a alinear-se amb l'extrema dreta.\nLa dreta «moderada» que tant s'embolica en la bandera i protegeix la Constitució, què ha de dir de les propostes dels seus socis d'eliminar les Comunitats Autònomes que també és anar en contra de la Constitució?\nI mentrestant, què estem fent les esquerres? Seguim amb la tradició que la porta a sentir-se millor com més purs som, d'una banda, o per l'única esquerra útil per una altra; alguns encara no s'han acostumat al fet que l'hegemonia sense necessitat de suports serà difícil que es repetisca, ens perdem en discussions teòriques de què és ser d'esquerres, justificarem que la fragmentació del vot ha permés l'augment de les dretes, però l'anàlisi ha de ser mes profund.\nCom és possible que, tenint la raó, un percentatge important de la població haja triat opcions polítiques d'extrema dreta? Haurà sigut culpa de l'abstenció?, es pregunta el votant d'esquerra que es va quedar en el sofà el dia que calia baixar a votar.\nI encara que no siga políticament correcte dir-ho, què li passa als votants de l'esquerra? Es tracta de les tradicions que tant ens agraden a l'esquerra: la primera, com diu Pepe Mujica, l'esquerra, com a xiquet etern en edat capritxosa, es queda a casa si el moment social no ha aconseguit emocionar-lo prou. Una altra tradició és el debat —etern i ombliguista— després d'algun fracàs, toca revisar-lo tot.\nPotser com diu Gerardo Tecé, l'esquerra, polítics, militants i simpatitzants, hauria de provar un canvi d'estratègia: enviar a la merda les tradicions. Potser l'esquerra necessita deixar de costat l'èpica per a enamorar-se de l'efectiu. Acceptar que no s'acosta un a l'urna per a canviar el món, sinó perquè no li tanquen l'ambulatori del barri. Acceptar que això no va només de somnis —hi ha tant que aprendre de la dreta—, sinó de l'avorrida realitat. Posar-se objectius realistes —no n'hi ha, no hi ha nord— que es complisquen a mitjà termini i dirigir-se cap a ells, sense guerres internes i egos.\nSeria una bona forma de començar.\n«El feixisme és una mentida comptada per pinxos»


Nous tallers al Casal de Joves - Notícies de l'Ajuntament de la Vila de Masquefa\nEl Casal de Joves ja té a punt la nova oferta de tallers per a aquest primer trimestre de l’any. La programació s’estrenarà el divendres 7 de febrer amb un taller en què aprendrem a fer sabó com es feia antigament, amb oli de cuina usat, una bona manera de reciclar-lo i donar-li un nou ús. La sessió anirà a càrrec de Soap Pin Up. Els participants han de portar de casa un recipient de plàstic per fer servir de motlle per al sabó (tupper o similar, d’1,5 quilos aproximadament), i un davantal de cuina o roba vella per no embrutar-se.\nA més, els divendres 21 i 28 es farà un taller de seriografia, amb dues sessions de 4 hores cadascuna. Porta una samarreta o qualsevol altre article de roba i t’ensenyarem a customitzar-la. Et quedarà una peça ‘nova’ i personalitzada!.\nPer al mes de març el Casal de Joves ha preparat una doble sessió d’amugurumi. El taller tindrà lloc els divendres 14 i 21. No te les perdis: aprendràs aquesta original tècnica que consisteix a teixir en llana diferents formes per fer figures en tres dimensions.\nLa programació d’aquest primer trimestre es tancarà el divendres 28 de març amb un taller en què aprendrem a decorar els populars ‘cupcakes’, tan de moda últimament.\nLes inscripcions als tallers es poden fer per correu electrònic a perezgdvd@diba.cat o bé per telèfon al 93 772 85 21.\nD’altra banda, el Casal també està preparant la festa de Carnaval, que es farà el dissabte 8 de març. El rei més pocasolta de tots, el Rei Carnestoltes, tornarà a ser a Masquefa i capitanejarà l’espectacular rua que omplirà els carrers de disfresses, colors, música i confeti. Estigueu atents als canals de comunicació del Casal (Facebook, Twitter i el web del Casal) i a la pàgina web municipal (www.masquefa.cat), on us anirem informant puntualment de tots els detalls del Carnaval.\nUn punt de trobada per als joves\nA més d’organitzar aquestes activitats, el Casal obre de dimarts a dissabte les seves portes al col·lectiu de joves. És un punt de trobada, oci, cultura i formació per a joves i adolescents, i compta amb un grup de professionals per donar-los suport.\nAl Casal hi trobaràs:\n● El ROJO Punt Jove o Punt d’Informació Juvenil: busquem i preparem informació de tot allò que et pugui interessar. Pots venir a fer consultes, recerca d’informació… i si vols saber tot el que passa a Masquefa… t’informem! Als joves entre 12 i 30 anys us acostem informació sobre diferents àmbits del vostre interès: estudis, feina, habitatge, viatges …També disposes d’ordinadors on pots fer les teves consultes, buscar informació, fer deures o treballs en grup.\n● L’espai polivalent: és l’espai central del Casal i està equipat amb futbolins i el billar. S’hi desenvolupa gran part de l’activitat diària, i també acull periòdicament activitats culturals de petit format.\n● L’Aula Taller: l’espai més creatiu, la sala on realitzem activitats artístiques, com els tallers de cuina, de ball o de manualitats. També s’hi duen a terme la majoria de xerrades.\n● L’Altell: hi trobaràs taules i cadires on poder xerrar tranquil·lament o fer una partida als jocs de taula, butaques per llegir el diari, l’Enderrock o els llibres de la nostra petita biblioteca, i una tele on pots mirar les teves sèries preferides o fer una partida a la Play Station…\n● Sales d’estudi: l’Altell també disposa de dues sales aïllades del soroll del Casal, ideals per a estudiar o fer deures i treballs en grup. Posem a la teva disposició taules, cadires i pissarres. Si no hi ha ningú a qui destorbis, pots fer servir les sales per a tocar la guitarra, ballar…\nEl Casal de Joves està obert de dimarts a divendres de 15h a 20h, i el dissabte de 17h a 20h.\nCategoria: GeneralPer Ajuntament de Masquefa 29/01/2014\nAnteriorPrevious post:Xerrada sobre alimentació saludable per a infants a partir de 3 anysSegüentNext post:Xerrada sobre consells de seguretat en els comerços


El Cau de les Nereides: Té pinta de gat, però és una Mona\nPublicat per Laia en 0:47\nXeXu 21 d’abril de 2014 a les 1:06\nAl gat se li poden trobar tres peus, sempre que aquests siguin de xocolata! Mare meva, quina pinta que té això. Ja saps, me n'envies un tros a l'adreça de sempre i jo no t'enviaré els meus amics albano-kosovars a casa. Què toca després d'això? Roses de Sant Jordi de caramel, no?\nAnònim 21 d’abril de 2014 a les 9:58\nJo pel divendres Sant no tan sols vaig menjar carn sinó que vaig fer una barbacoa tan carnívora i espectacular que gairebé no vaig sopar després. Aniré al infern segur, però no tinc clar a quin encara.\nCom que les mones son tan boniques fa pena menjar-se-les, serà per això que jo no en menjaré...?\nLaia 24 d’abril de 2014 a les 22:45\nXeXu, no he rebut cap visita, de manera que entenc que el tros de Mona que et vaig donar va arribar en bones condicions i que va ser del teu gust, no? Massa saps tu, de les roses de caramel! Però enguany no n'hi va haver pas!\nPons, jo tampoc tinc clar a quin infern, no tinc gaire predileccions... A Joc de Trons n'hi ha set per triar, no? La cosa se'ns complica.\nEstic d'acord en què de lo boniques que són de vegades fa pena menjar-se-les, però bé, ja sé que no és el motiu pel qual no en menges. I haver-me passat tot un matí fent-la podria ser un motiu de pes... Però no ens enganyem, no ho va ser, massa temptador.


Aprovat el projecte definitiu de les noves concessions del transport per carretera de Mallorca\n26 març 2018| <9ªL> Conselleria de Territori, Energia i Mobilitat\nAprovat el projecte definitiu de les noves concessions del transport per carretera de Mallorca NNota Informativa\nEls plecs estaran orientats a facilitar la implementació dels busos elèctrics i de gas natural\nEl projecte definitiu recull les al·legacions presentades durant el procés de participació ciutadana en que es va sotmetre l’avantprojecte. D’aquesta manera, l’usuari del transport públic, i les entitats relacionades amb el servei, han pogut expressar la seva opinió i contribuir al disseny definitiu de la futura xarxa del transport públic interurbà de Mallorca. La versió final del projecte forma la base dels Plecs de condicions de la licitació dels nous serveis de transport regular interurbà que està prevista per al mes d’abril i que s’adjudicarà durant l’estiu d’enguany.\nEl procés d’exposició pública va finalitzar el passat 19 de gener i es va rebre escrits amb al·legacions d’un total de 24 entitats o individus. Els ajuntaments varen presentar 14 escrits; 2 escrits per ciutadans individuals; 1 escrit la plataforma d’usuaris, tres escrits associacions o entitats representatives de sectors econòmics i 4 empreses operadores de servei de transport.\nEls Ajuntaments i els usuaris han presentat peticions específiques relacionades principalment amb la prestació del servei. D’aquesta manera s’ha sol·licitat incrementar algunes freqüències de pas, millorar la connectivitat amb centres sanitaris i escolars, o establir parades alternatives per a les noves línies proposades. De les 37 al·legacions específiques presentades per Ajuntaments, s’han incorporat canvis a la versió final del projecte en 13 casos, mentre que en 11 casos s’ha explicat de quina manera la petició ja anava coberta a l’avantprojecte. Com a exemple de canvis incorporats al projecte es poden mencionar noves ubicacions de parades a Inca, Portocolom i Andratx; serveis a la demanda que connecten els pobles del Pla amb el seu hospital de referència; i expedicions addicionals per a treballadors i estudiants a Artà, Consell i Alaró.\nArran de l’escrit rebut de la federació hotelera, s’han augmentat les freqüències a primera hora de diumenge per facilitar l’arribada dels treballadors a la Badia d’Alcúdia. També s’allarguen els horaris de temporada alta per a dues línies que donen servei a la Serra de Tramuntana: Port de Sóller – Port de Pollença i Alcúdia – Formentor.\nA partir d’al·legacions expressades per part de diferents empreses operadores de transport regular, s’han inclòs canvis a la versió final del projecte de les quals es poden destacar:\nUna actualització dels paràmetres d’operació i costos del projecte d’electromobilitat. Es defineixen els requeriments mínims de cara a l’ electromobilitat en cada lot.\nLa introducció d’un apartat sobre el foment de Gas Natural Comprimit (CNG) com a alternativa al dièsel. Es tramiten convenis amb distribuïdors de GNC per oferir condicions favorables per a les empreses operadores que optin per al gas.\nUna part important dels punts presentats per part del sector del transport regular no són tant al·legacions, sinó que són preguntes d’aclariment sobre l’estructura de costos presentats a l’Avantprojecte. Per això, la versió final del projecte conté més explicacions sobre l’estructura dels costos.\nL’avantprojecte dels nous contractes de servei de transport regular per carretera de Mallorca fou presentat el passat 2 de desembre i respon a l’objectiu de reordenar i planificar el nou servei que entrarà en funcionament a partir del 2019. Les concessions actuals vencen el 31 de desembre de 2018 i aquest fet ofereix l'oportunitat d'incrementar l'oferta actual de transports a les necessitats de l'illa, així com de modernitzar la flota d'autobusos. La licitació dels nous serveis es fan en el marc del Pla Insular de Serveis de Transport Regular de Viatgers per Carretera de Mallorca (PISTRVC), que té per objecte la planificació i l’ordenació del transport públic regular de viatgers per carretera.\nLa publicació dels plecs definitius per a la licitació dels nous contractes de servei de transport regular per carretera de Mallorca està prevista per al mes d’abril. La presentació de les ofertes es produirà durant el segon trimestre i l’adjudicació serà durant l’estiu d’enguany.\nEmpreses operadores ( dels quals 2 són associacions) 6\nUsuaris i plataforma d'usuaris 3\nEls ajuntaments que han presentat al.legacions són: Alcúdia, Binissalem, Santanyí, Andratx, Maria de la Salut, Artà, Sant Llorenç, Campos, Inca, Felanitx, Manacor, Alaró, Capdepera i Sencelles.\nEls eixos que defineixen el nou model són:\nHi haurà un model de contractació que permet al CTM (que és l’Administració contractant) dissenyar directament l’oferta de servei, anteposant l’interès públic a l’interès purament econòmic que sempre guia a l’empresa operadora en el règim de compte i risc. Això permet un disseny de tota la xarxa amb els mateixos criteris per al conjunt del territori i donar resposta a les noves necessitats de mobilitat a l’Illa.\nB. Millora de l'oferta\nMés servei: 51% més de quilòmetres recorreguts i 53% més de freqüències\nEs passa de 10,9 milions a 16,5 milions quilòmetres anuals recorreguts, que representa un increment del 51% respecte la situació actual.\nEs passa de 359.994 a 550.813 freqüències anuals, que representa un increment del 53% respecte la situació actual\nAmb les al·legacions, determinats serveis nous, rutes a demanda.\nÉs a dir, hi haurà els mateixos horaris tot l’any (suplementats a l’estiu) i horaris ampliats per atendre les necessitats de treballadors .\nEs milloren les connexions\nGarantia de transbordaments amb la creació d’intercanviadors (“hubs”), que permeten una coincidència d’espai i d’un conjunt de línies de transport públic. Els principals intercanviadors seran Palma, Inca, Manacor i Campos. (PARADES DE CONNEXIÓ BUS-BUS A CAMPOS, I CONNEXIÓ BUS-BUS + BUS-TREN A MANCOR, INCA I PALMA).\nNoves connexions: 4 exemples.\nNova connexió de Sa Pobla i Muro amb les zones turístiques de la Badia d’Alcúdia (Platja d’Alcúdia, Platja de Muro i Can Picafort) amb un bus cada hora de mitjana, d’abril a octubre. Pensada per residents que treballen o estiuegen a la zona turística.\nEs crea la connexió entre Manacor, Felanitx i Campos, que ara no existia o tenia molt poca oferta. Hi haurà una connexió amb cadència horària.\nTambé hi haurà connexió directa entre Porreres i Llucmajor cada dues hores.\nS’incorporen 145 autobusos nous sobre un total de 218, el que representa un 67% de busos nous : l’edat mitjana baixa de 13,3 a 3,5 anys.\nIncorporació de busos menys contaminants\nS’incorporen busos elèctrics. En l’actualitat no n’hi ha cap.\nEs facilitarà l’accés al Gas Natural Comprimit per tal que els licitants puguin oferir vehicles amb aquesta tecnologia, menys contaminant que els Diesel i econòmicament avantatjosa a partir d’un nombre mínim de vehicles. S’està treballant amb un conveni amb distribuïdors de GNC per a facilitar-ho.\nEls busos dièsels nous seran de Euro 6: molt menys contaminants que els busos actuals.\nLa incorporació d’una part important de la flota de pis baix, facilitarà l’accés a persones amb mobilitat reduïda. De fet, el 62% de la flota tindrà accés de pis baix.\nEl reforç de la senyalització interior, tant visual (pantalles) com sonora (megafonia), permetrà a les persones amb discapacitat visual o auditiva, saber quina és la propera parada així com rebre altres informacions rellevants del servei.\nNoves línies a la Serra de Tramuntana.


Trump s'oposa a l'aixecament de l'embargamenta Cuba - Regió7 :: El Diari de la Catalunya Central\nTrump s'oposa a l'aixecament de l'embargamenta Cuba\nEl canvi de política cap a Cuba anunciat ahir pel president dels EUA, Donald Trump, inclou el seu suport a l'embargament comercial i financer nord-americà a l'illa i l'oposició a les peticions internacionals que el Congrés l'aixequi, va informar la Casa Blanca.\n«La política referma l'embargament nord-americà imposat per llei a Cuba i s'oposa als anomenats dins d'Estats Units i altres fòrums internacionals per eliminar-lo», va indicar la Casa Blanca en un comunicat mentre Trump anunciava el canvi de política.\n«Farem complir l'embargament», va dir el president durant el seu discurs al teatre Manuel Artime de la Petita Havana, on va desgranar la revisió que ha decidit fer en la política de normalització de relacions amb l'illa iniciada pel seu antecessor, Barack Obama. L'aixecament de l'embargament és una qüestió que només pot decidir el Congrés, controlat ara pels republicans en ambdues cambres. Trump va anunciar la «cancel·lació» de la política de Barack Obama cap a Cuba i es va mostrar disposat a negociar «un acord millor» amb l'illa, però només si hi ha avenços «concrets» cap a la celebració d'«eleccions lliures» i l'alliberament de «presos polítics». «Quan els cubans facin passos concrets, estarem llestos, preparats i capaços de tornar a la taula per negociar aquest acord, que serà molt millor», va dir Trump.


Seminari sobre variació lingüística en el País Basc - Archive News - Faculty of Philosophy and Art - Facultats i escoles - Estructura - Coneix la UIB - Universitat de les Illes Balears\n» Inici » Coneix la UIB » Estructura » Facultats i escoles » Faculty of Philosophy and Art » Archive News\nSections: Seminari sobre variació lingüística en el País Basc\nSeminari sobre variació lingüística en el País Basc\nDilluns 4 de desembre, de 9 a 17 h, aula 3 (8 horas de duració)\nEdifici Ramon Llull, Universitat de les Illes Balears.\nEn aquest seminari examinarem la variació lingüística, específicament fenòmens de variació dialectal i de contacte lingüístic, en el País Basc. Algunes de les qüestions que s’abordaran seran:\nQuan pensam en atles lingüístics automàticament ens venen al cap exemples que tenen a veure sobretot amb el lèxic, amb la fonologia i, en molt menor mesura, amb la morfologia. En aquest sentit, per tant, la sintaxi és encara una “nouvinguda”. En el camp de la lingüística de contacte, alguns investigadors proposen que no hi pot haver interferència sintàctica entre dues llengües, mentre que altres afirmen que la interferència pot ser de qualsevol tipus (per a una discussió sobre aquesta qüestió veg. Rodríguez-Ordóñez 2016). En aquest seminari, per tant, pretenem examinar la variació lingüística, concretament la variació dialectal i la que és deguda al contacte entre llengües, en dominis lingüístics diferents (fonològic, però també sintàctic).\nEn els estudis clàssics sobre variació, hi trobam sovint un esforç clar per mantenir el rigor en l’ús d’una metodologia adequada, però un desinterès general per la teoria o per entrar en discussions que tenguin a veure amb els avenços en la lingüística teòrica (Kortmann 2010). En aquest sentit, les ponències s’emmarcaran sempre en un determinat marc teòric (com el Programa minimista o la Teoria de l’optimitat) i avaluaran la mesura en què aquestes teories són capaces de modelar la variació lingüística.\nFinalment, tot i que com veim la metodologia ha estat el punt fort de la dialectologia clàssica (aplicada sobretot a la variació lèxica i fonològica), àrees com la sintaxi i les seves interfícies no han desenvolupat fins ara mètodes específics per a la recollida de dades, sinó que han treballat, sobretot, a partir de les intuïcions dels parlants nadius. Els estudis presentats en aquest seminari se centraran també en l’adequació i la robustesa de la metodologia utilitzada.\nContacte professora: mariadelmar.vanrell.b@gmail.com\nPublication date: Mon Dec 04 23:51:00 CET 2017


Ecocardiograma | PortalCLÍNIC\nL'ecocardiograma és una prova que usa tècniques d'ultrasons per produir, a temps real, imatges del cor. La més habitual es coneix com ecocardiograma transtoràcic. Existen altres tipus d'ecocardiografies en funció de les imatges que es vulguin obtenir del cor:\nQuè és l'Ecocardiograma Transtoràcic?\nL'ecocardiograma trasntoràcic és una exploració que estudia la forma i funció del cor i part de les seves estructures internes. Les imatges s'aconsegueixen mitjançant l'ús d'ultrasons que no tenen radiació i són inofensius.\nLaura Sanchis Cardiòloga Servei de Cardiologia\nPublicat: 28 de febrer de 2019\nActualitzat: 28 de febrer de 2019


En memòria de Miquel Albero Maestre\nAhir dematí va morir en Miquel, un company professor de l'institut Pau Casesnoves.\nEn Miquel, nascut a Biar, un poblet petit d'Alacant, va arribar a Mallorca el febrer de l'any 2002 per fer una substitució a l'institut Pau Casesnoves d'Inca. Després va aprovar les oposicions i va impartir classes a altres centres de l'illa de Mallorca.\nQuan era professor a l'institut Albuhaira de Muro, i en un context polític horrorós, es va posar al davant de la ...defensa de la llengua posant en marxa, juntament amb altres companys de l'institut, la campanya dels llaços.\nAra ja feia un parell d'anys que impartia novament classes a l'institut Pau Casesnoves on tenia bons amics i companys de feina que, a hores d'ara, no acaben d'encaixar el cop que ha suposat la partida d'en Miquel, ahir dematí.\nDes de l'STEI volem donar el condol a la família den Miquel, a tota la comunitat educativa de l'Institut Pau Casesnoves d'Inca i a totes les persones que s'han topat en qualque moment amb en Miquel i han pogut gaudir de la seva rialla i companyia.\nDescansa en pau, Miquel.


Citat un agent d'informació de Policia Nacional per clavar una puntada l'1-O | betevé\nS'ha decidit suspendre per unanimitat la declaració de Roger Español d'aquest divendres 21 de desembre per l'aturada de país\ndilluns, 17 de desembre del 2018, a les 17.49\nAquest dilluns ha declarat davant el Jutjat d’Instrucció núm. 7 de Barcelona, que investiga les càrregues del referèndum de l’1 d’octubre, el primer funcionari judicial de la Policia Nacional. Es tracta d’un agent de la Brigada d’Informació que va actuar a l’Escola Pia Sant Antoni i que, malgrat que la seva funció era requisar les urnes, està acusat d’utilitzar la força —una tasca atorgada només als antiavalots— i donar una puntada de peu a una persona gran que era al terra, just davant de les portes del col·legi. En la interlocutòria, el jutge diu que és una “agressió clarament gratuïta” i “absolutament innecessària”.\nEn la declaració, segons ha explicat l’advocat Xavi Muñoz, que representa l’Ajuntament, el policia ha reconegut els fets però ha defensat que va empentar-lo perquè ell anteriorment també havia caigut i havia d’avançar ràpid per unir-se als seus companys. Segons el lletrat, l’agent ha dit que “empènyer-lo era la millor opció”, cosa que, per a Muñoz, “reflexa l’agressivitat” de l’actuació i no té “cap justificació”.\nA banda d’aquest policia, també estan citats com a investigats més antiavalots de la Policia Nacional. D’una banda, un policia que va actuar a l’Escola Prosperitat i que ha negat haver agredit i ferit a l’orella a un ciutadà, i de l’altra, un agent i tres escopeters que van intervenir a l’Escola Ramon Llull durant el llançament de pilotes de goma, moment en què Roger Español va ser ferit a l’ull per l’impacte d’una d’aquestes bales. Tots els escopeters que han declarat han coincidit que no van veure l’incident i s’han situat a l’altra banda de la línia policial d’on s’hauria disparat la bala de goma.\nAjornada la declaració de Roger Español\nPrecisament, Roger Español havia de declarar aquest divendres 21 de desembre en qualitat de perjudicat i d’acusat per un suposat delicte d’atemptat a l’autoritat. Concretament, l’acusen d’haver tirat, presumptament, una tanca i haver recriminat a un policia la seva actuació mentre es retirava de l’Escola Ramon Llull. Ara bé, aquest dilluns l’advocat de la Generalitat ha demanat al jutge ajornar-la per l’aturada de país que hi ha convocada i segons Laia Serra, que representa l’Ajuntament (que exerceix d’acusació popular) “hi ha hagut consens” tant per part del jutjat com de la resta de parts per suspendre-la.\nSegons Serra. el motiu és que “podria ser un dia complicat per temes de transport i també d’assistència” tenint en compte que Barcelona acollirà el Consell de Ministres a la Llotja de Mar i hi ha convocades diverses mobilitzacions de rebuig que pretenen col·lapsar la ciutat. Una de les convocatòries estava prevista a les portes de la Ciutat de la Justícia on estava citat Español. La compareixença s’ha ajornat fins al proper 21 de gener.\nAmb les sis compareixences d’aquest dilluns, en total fins ara hauran declarat 29 policies nacionals investigats per les càrregues de l’1-O a Barcelona. Recupera aquí el que van dir els agents en la primera ronda de declaracions:\nQuè van declarar els primers policies nacionals citats per l'1-O?


2 grups-classe confinats per Covid-19 – Guia de Roses\nHome General 2 grups-classe confinats per Covid-19\n2 grups-classe confinats per Covid-19\nEls centres educatius de Roses comptabilitzen a data d’ahir, dimarts 16 de febrer, un total de 2 grups-classe confinats per Covid-19. En els darrers 10 dies, el nombre d’alumnat, personal docent o administratiu que han donat resultat de contagi positiu ha estat tan sols d’una persona.\n1 grup confinat que es reincorporarà el 18 de febrer\n1 grup confinat que es reincorporarà el 22 de febrer\nEn tot el municipi, la xifra de positius per contagi de coronavirus durant els darrers 7 dies ha estat de 12 persones en total. Roses compta en el moment actual amb un índex de risc de 204,51 punts i una taxa de reproducció d’1,05.\ntags: covid covid a les escoles de roses covid a roses covid-19 covid-19 a Roses pandemia SALUT\nprevious Adéu a un Carnaval Confinat\nnext Nova troballa de restes arqueològiques a Roses


Tissot Chemin des Tourelles Skeleton - PERE QUERA\nTissot revela els seus secrets com a mestre rellotger suís a aquest rellotge on es poden apreciar tots els detalls de la seva especialització en rellotgeria de precisió. Aquest rellotge combina a la perfecció la tècnica tradicional i artesanal amb un disseny sofisticat. Posseeix un moviment automàtic manual en esquelet, visible a través de l'esfera. Sens dubte, una bella peça per als amants de la rellotgeria, ja que poden veure a través de la seva esfera com funciona el seu rellotge. Aquesta és la característica més cridanera, conferint-li un aspecte únic a aquest rellotge. El seu disseny està inspirat en una roda i presenta acabats luxosos unint la tradició i la modernitat, amb una connexió visible entre l'ahir, l'avui i el demà.